title: Pakko olla in

text: Elokuvan pääosassa on 25-vuotias "Chicago Sun-Times" -lehdessä oikolukijana työskentelevä Josie, joka ei ole koskaan käynyt oikeilla treffeillä. Nyt hän joutuu ensimmäistä oikeaa lehtijuttuaan varten soluttautumaan high schoolin nörttikastiin ja kokemaan oman nuoruutensa uudelleen.


title: Arreau

text:
Arreau on kunta Lounais-Ranskassa Hautes-Pyrénées'n departementissa Languedoc-Roussillon-Midi-Pyrénées'n alueella.
Kunnan nähtävyyksiä ovat sen kaksi linnaa: "Château des Nestes" ja "Château de Segure". Lisäksi kirkko "Saint-Exupère d'Arreau" kuuluu Ranskan historiallisiin monumentteihin.


title: Malte Strömwall

text: Malte Strömwall (s. 24. elokuuta 1994 Luulaja) on ruotsalainen jääkiekkoilija, joka pelaa SM-liigajoukkue KooKoossa. Hän on pelipaikaltaan vasen laitahyökkääjä. Strömwall laukoo oikealta.


title: Malte Strömwall

text: Strömwall syntyi Luulajassa, mutta aloitti jääkiekkoilun Linköpings HC:ssä hänen isäpuolensa Fredrik Johanssonin pelatessa siellä. WHL-joukkue Tri-City Americans varasi Strömwallin 66. pelaajana . Hän siirtyi joukkueeseen kaudeksi 2011–2012 ja teki runkosarjassa 27 tehopistettä. Kaudella 2012–2013 Strömwall oli tehoilla 21+45=66 Americansin toiseksi paras pistemies Justin Feserin jälkeen. Kevään 2013 pudotuspeleissä hän jakoi tehoilla 1+4=5 joukkueen sisäisen syöttöpörssin voiton Connor Rankinin kanssa ja sisäisen pistepörssin voiton kolmen muun pelaajan kanssa.


title: Malte Strömwall

text: Kaudeksi 2013–2014 Strömwall palasi kotimaahansa ja siirtyi kaksivuotisella sopimuksella Växjö Lakers HC:n SHL-joukkueeseen. Hän teki SHL-debyyttinsä runkosarjan avauskierroksella 14. syyskuuta 2013 MODO Hockeyta vastaan. SHL-uransa avausmaalin Strömwall teki 28. lokakuuta 2013 vieraissa AIK IF:ää vastaan. Kaikkiaan hänen tulokaskautensa toi 40 runkosarjaottelussa tehot 3+4=7 ja kuudessa playoff-ottelussa yhden maalin. Helmikuussa 2014 Strömwall kävi kahden ottelun mittaisella lainalla sarjatasoa alempana HockeyAllsvenskan-joukkue IF Troja-Ljungbyn paidassa.


title: Malte Strömwall

text: Kaudella 2014–2015 Strömwall ehti pelata Lakersissa 21 runkosarja- ja kuusi Mestarien liigan ottelua, kunnes hän siirtyi joulukuussa 2014 kevääseen 2016 asti kestävällä sopimuksella synnyinkaupunkiinsa Luleå HF:n joukkueeseen. Strömwallille tarjoutui mahdollisuus pelipaikkaan, kun Stephen Dixon jätti joukkueen ja Peter Cehlárik ja Lucas Wallmark olivat loukkaantuneina. Hän pelasi Luulajassa 14 ottelua, kunnes seura lainasi Strömwallin tammikuussa 2015 Allsvenskan-joukkue Asplöven HC:hen. Hän pelasi siellä neljä ottelua, kunnes siirtotakarajalla saman kuun lopulla Luulaja lainasi Strömwallin loppukaudeksi HV71:n riveihin. Kaikkiaan hän pelasi SHL:ssä kauden aikana 47 runkosarjaottelua tehopistein 6+1=7 ja kuusi playoff-ottelua tehden yhden syöttöpisteen.


title: Malte Strömwall

text: Strömwall ei palannut enää Luulajaan pelaamaan toista sopimuskauttaan, vaan hän siirtyi kaudeksi 2016–2017 vuoden mittaisella sopimuksella Allsvenskan-joukkue AIK IF:ään. Strömwall voitti joukkueen sisäisen piste- ja maalipörssin tehoilla 25+17=42. Hän sijoittui koko Allsvenskanin maalipörssissä toiseksi edellään vain IK Oskarshamnin Mitch Wahl ja jakoi pistepörssin seitsemännen sijan HC Vita Hästenin Marcus Erikssonin kanssa.


title: Malte Strömwall

text: Huhtikuussa 2016 Strömwall teki kaksivuotisen tulokassopimuksen New York Rangersin kanssa. Hän pelasi kauden 2016–2017 kokonaan AHL-joukkue Hartford Wolf Packissa, jossa tulokaskausi toi 42 runkosarjaottelussa tehot 2+4=6. Myös syksyn 2017 harjoitusleirin päätteeksi Strömwall lähetettiin ensin Wolf Packiin, mutta sieltä ennen kauden alkua edelleen ECHL-joukkue Greenville Swamp Rabbitsiin. Hän pelasi siellä kaudella 2017–2018 kaksi runkosarjaottelua, kunnes Rangers asetti Strömwallin siirtolistalle, josta häntä ei napannut kukaan. Rangers näin ollen osti Strömwallin ulos. Noin viikkoa myöhemmin hän siirtyi loppukauden kattavalla sopimuksella SM-liigajoukkue KooKoohon. Hän oli 14 osumallaan joukkueen kolmanneksi paras maalintekijä Patrick Bjorkstrandin kanssa. Huhtikuussa 2018 Strömwall teki KooKoon kanssa vuoden mittaisen jatkosopimuksen.


title: Malte Strömwall

text: Syyskaudella 2018–2019 Strömwall on pysytellyt koko SM-liigan piste- ja maalipörssin kärkisijoilla. 17. marraskuuta 2018 vieraissa Vaasan Sportia hän teki pääsarjauransa ensimmäisen kypärätempun. Strömwallin kaksi ensimmäistä maalia syntyivät ylivoimalla ja kolmas siirretyn rangaistuksen aikana. Hänen kolmas osumansa jäi myös KooKoon 3–4-voittoon päättyneen ottelun ratkaisumaaliksi. Strömwall keräsi ottelussa myös yhden syöttöpisteen Arttu Pellin tasavajaalla tekemään maaliin. Jussi Heikkinen valitsi hänet ottelun Alumnien tähtien ykköstähdeksi.


title: Malte Strömwall

text: Strömwall pelasi alle 18-vuotiaiden Ivan Hlinkan muistoturnauksessa vuonna 2011, jolloin hän voitti hopeaa. Yhteensä Strömwall on pelannut viisi nuorten ja kahdeksan poikien maaottelua.


title: Malte Strömwall

text: Strömwallin isä Johan on entinen jääkiekkoilija ja nykyinen valmentaja, joka pelasi urallaan muun muassa kaksissa MM-kilpailuissa vuosina 1989 ja 1990. Malten äiti meni myöhemmin naimisiin toisen ammattilaiskiekkoilijan, Fredrik Johanssonin kanssa, joka on näin ollen Malten isäpuoli.


title: Robert Zarasto

text: Robert Alexander Zarasto (Merikanto) (10. elokuuta 1892 Helsinki – 13. elokuuta 1932) oli suomalainen taidemaalari.


title: Robert Zarasto

text: Zarasto opiskeli Suomen Taideyhdistyksen piirustuskoulussa 1908–1912. Hän osallistui Suomen Taiteilijain näyttelyihin vuosina 1910–1914, 1916 ja 1928. Zarasto työskenteli viikkolehden toimittajana, kehyskauppiaana ja tehtailijana.


title: Kaarinan lukio

text: Kaarinan lukio on Kaarinassa toimiva lukio. Lukiossa on noin 420 opiskelijaa.


title: Kaarinan lukio

text:
Kaarinan lukio aloitti toimintansa 1.8.1975 Ylikylän koulun kanssa samoissa tiloissa. Tällöin opiskelijoita oli 61.
Koulun oppilasmäärä kasvoi, ja kymmenen vuotta myöhemmin lukiolle rakennettiin sen toimintaa varten suunnitellut tilat, joissa se yhä on.


title: Kaarinan lukio

text: Lukiossa toimii erityislinja, musiikkiteatterilinja. Linjalla on mahdollista opiskella esimerkiksi musiikkiteknologiaa, draamaa ja tanssia.


title: Kaarinan lukio

text: Lukiossa noudatetaan käytäntöä, jonka mukaan joka maanantai lähetetään viikkotiedote sähköpostitse muun muassa opiskelijoille ja huoltajille. Viikkotiedote sisältää kyseisen viikon tärkeimmat tapahtumat.


title: Seremonia (yhtye)

text: Seremonia on suomalainen rockyhtye, jonka kitaristi-kosketinsoittaja Ville Pirinen perusti kesällä 2010. Yhtyeeseen kuuluvat myös laulaja Noora Federley, rumpali Erno Taipale sekä basisti Ilkka Vekka. Seremonia yhdistelee musiikissaan psykedeelistä rockia sekä hard rockia, sanoitusten keskittyessä okkultismiin. Yhtye itse on kuvaillut musiikkiaan ”doomahtavaksi suomenkieliseksi käppäjytäprogeksi”.


title: Seremonia (yhtye)

text: Yhtyeen ensimmäinen julkaisu oli 18. toukokuuta 2012 YouTube-videopalvelussa ilmestynyt single ”Rock’n’rollin maailma”, joka jakoi mielipiteitä. Single julkaistiin myös 7" vinyylinä heinäkuussa 2012. Yhtye on julkaissut kolme studioalbumia joista viimeisin, "Kristalliarkki", julkaistiin 8. toukokuuta 2015. Tuleva neljäs studioalbumi "Pahuuden äänet" julkaistaan 30. syyskuuta 2016.


title: Lauri Ylönen (kuvataiteilija)

text: Lauri Armas Yrjö Ylönen (21. lokakuuta 1895 Helsinki – 14. toukokuuta 1924) oli suomalainen taidemaalari.


title: Lauri Ylönen (kuvataiteilija)

text: Ylönen opiskeli Taideteollisen keskuskoulun iltakursseilla 1913–1914 ja Suomen Taideyhdistyksen piirustuskoulussa 1914–1916. Hän osallistui Suomen Taiteilijain näyttelyihin vuosina 1915, 1916 ja 1917.


title: Massanutten

text: Massanutten on Virginiassa Yhdysvalloissa sijaitseva vuori. Vuoresta valtaosa kuuluu nykyään suojeltuun George Washington and Jefferson National Forests -luonnonmetsään.


title: Massanutten

text: Massanutten oli Yhdysvaltain sisällissodassa merkittävä vuori, sillä sen laella sijaitsi "Signal Knob" -nimellä tunnettu linnoitus, jota sodan kumpikin osapuoli käytti viestien lähettämiseksi omille joukoilleen. Linnoituksesta oli laaja näköyhteys Shenandoahin laakson pohjoisosaan ja Strasburgin kaupunkiin. Konfederaation joukot pitivät linnoitusta hallussaan vuosina 1862-64, minkä jälkeen Unionin joukot valloittivat sen itselleen.


title: Suklaata iholla

text: Suklaata iholla ("Como agua para chocolate") on Alfonso Araun ohjaama meksikolainen elokuva vuodelta 1991. Se perustuu Araun tuolloisen vaimon Laura Esquivelin omasta menestysromaanistaan "Pöytään ja vuoteeseen" tekemään käsikirjoitukseen. Elokuvan pääosia näyttelevät Marco Leonardi, Lumi Cavazos ja Regina Torne.


title: Suklaata iholla

text: Elokuva kertoo suuren perheen kuopuksesta, tyttärestä jonka vanhat perinteet ovat tuominneet naimattomuuteen ja huolehtimaan vanhasta äidistään. Maagista realismia edustava tarinan teemana on tukahdutettu rakkaus.


title: Suklaata iholla

text: Perheen kuopus, Tita-tyttö (Lumi Cavazos), syntyy perheen keittiössä ja hänen äitinsä keittiö on aikuisuuteen asti hänen elämänsä keskipiste. Hänen rakkautensa, komea karjatyöläinen Pedro (Marco Leonardi), menee naimisiin hänen sisarensa kanssa ja muuttaa perheen taloon asumaan. Tita erikoistuu loihtimaan mitä uskomattomampia ruokia, jotka saavat aikaan yllättäviä asioita. Lopulta Tita ja Pedro saavat toisensa.


title: Suklaata iholla

text: "Suklaata iholla" sai erittäin hyvät ensi-ilta-arviot, ja sitä pidetään meksikolaisen elokuvan uuden tulemisen aloittajana. Se sai Yhdysvalloissa 8,5 miljoonan dollarin teatterituoton, mikä oli ainutlaatuista vieraskieliselle elokuvalle. "Suklaasta iholla" on tullut kaikkien aikojen menestynein meksikolaiselokuva.


title: Suklaata iholla

text: Elokuva voitti kymmenkunta meksikolaista Ariel-elokuvapalkintoa, lukuisia palkintoja festivaaleilla eri puolilla maailmaa ja oli ehdolla parhaaksi vieraskieliseksi elokuvaksi sekä Bafta- että Golden Globe -gaalassa. "The New York Timesin" kriitikot valitsivat "Suklaata iholla" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Sateenkaaripitta

text: Sateenkaaripitta ("Pitta moluccensis") on pittojen heimoon kuuluva varpuslintu.


title: Sateenkaaripitta

text: Sateenkaaripittaa tavataan Kaakkois-Aasiassa, ja sen levinneisyysalueen pinta-ala on noin 2 610 000 km. Lajin on raportoitu olevan melko yleinen ja se on luokiteltu elinvoimaiseksi.


title: William Thompson

text: William Thompson (1775 Cork – 28. maaliskuuta 1833 lähellä Rosscarberya, Corkin kreivikunta) oli irlantilainen yhteiskuntafilosofi ja yksi varhaisista sosialistisista ajattelijoista. Hän kuului niin sanottuihin ”ricardolaisiin sosialisteihin”, jotka sovelsivat taloustieteilijä David Ricardon kehittämää työnarvoteoriaa kapitalismin kriittiseen analysointiin. James Connolly kutsui Thompsonia Irlannin ensimmäiseksi sosialistiksi ja häntä on sanottu jopa tieteellisen sosialismin perustajaksi.


title: William Thompson

text: Thompsonin isä, englantilaistaustainen protestantti Alderman John Thompson oli varakas kauppias ja Corkin kaupungin pormestari. William Thompson vieraili nuoruudessaan vallankumouksen läpikäyneessä Ranskassa, jossa hän omaksui joukon radikaaleja aatteita. Hän ei hyväksynyt työläisten riistoon perustunutta vaurautta ja kääntyi itse edustamaansa varakasta maanomistajaluokkaa vastaan. Isänsä kuoltua vuonna 1814 hän peri Carhoogarriffissa Rosscarberyn lähellä Länsi-Corkissa sijainneen 1 700 eekkerin laajuisen suurtilan ja alensi välittömästi alustalaistensa vuokria. Ajauduttuaan vararikkoon Thompson joutui myymään osan maistaan ja asui joitain vuosia Lontoossa ihailemansa utilitaristisen filosofi Jeremy Benthamin luona. Palattuaan Irlantiin Thompson aloitti kirjallisen toimintansa. Vuonna 1829 hän ryhtyi perustamaan tiluksilleen osuustoimintaan perustunutta yhdyskuntaa, jossa oli tarkoitus soveltaa myös kokeellisia tieteellisiä maanviljelysmenetelmiä. Hanke jäi kesken hänen kuollessaan neljä vuotta myöhemmin.


title: William Thompson

text: Vuonna 1833 kuollut Thompson testamenttasi maansa osuustoimintaliikkeelle, mutta hänen perheensä vaati testamentin kumoamista sillä perusteella, että hän olisi ollut mielenvikainen. Kiista omistuksesta jatkui 25 vuotta, kunnes oikeus ratkaisi tapauksen perheen hyväksi.


title: William Thompson

text: Thompson oli 1800-luvun alussa brittiläisen osuustoimintaliikkeen johtava teoreetikko ja hän kannatti osuuskuntien varaan rakennettavaa kommunistista yhteiskuntaa. Robert Owenista poiketen hän katsoi paremman yhteiskunnan rakentamisen olevan työväenluokan eikä vanhan eliitin tehtävä. Thompson kannatti myös Irlannin katolisten emansipaatiota, vaikka olikin itse ateisti.


title: William Thompson

text: Esikoisteoksessaan "An Inquiry into the Principles of the Distribution of Wealth" (1824) Thompson kehitti edelleen työnarvoteoriaa. Kuvatessaan kapitalistien ja suurmaanomistajien harjoittamaa työvoiman riistoa hän otti käyttöön käsitteen lisäarvo, jonka Karl Marx teki myöhemmin kuuluisaksi. Thompsonin yhdessä ystävänsä Anna Doyle Wheelerin kanssa kirjoittama "Appeal of One Half of the Human Race" (1825) arvosteli naisten alistamista ja se on mainittu ensimmäiseksi merkittäväksi sosialistista feminismiä edustavaksi kannanotoksi. Se oli samalla vastaveto utilitaristi James Millin teokselle "On Government", jossa oli vastustettu naisten äänioikeutta. Thompsonin ja Wheelerin kriittinen näkemys perheinstituutiosta naisten orjuuttajana oli samansuuntainen kuin minkä Friedrich Engels esitti 60 vuotta myöhemmin teoksessaan "Perheen, yksityisomaisuuden ja valtion alkuperä". Thompsonin seuraava teos "Labour Rewarded" (1827) muodostui myöhemmin tärkeäksi innoittajaksi Britannian varhaiselle ammattiyhdistysliikkeelle ja chartismille, sillä siinä vaadittiin ammattiyhdistysten vaikutusvallan lisäämistä ja parlamentin demokratisoimista. Thompsonin viimeinen teos "Practical Directions for the Establishment of Communities" (1830) sisälsi tarkat ja yksityiskohtaiset ohjeet osuustoiminnallisten yhdyskuntien rakentamiseen.


title: Mangrovepitta

text: Mangrovepitta ("Pitta megarhyncha") on pittojen heimoon kuuluva varpuslintu.


title: Mangrovepitta

text: Mangrovepittaa tavataan Bangladeshissa, Intiassa, Indonesiassa, Malesiassa, Myanmarissa, Thaimaassa ja Singaporessa, ja sen levinneisyysalueen pinta-ala on noin 173 000 km. Laji on luultavasti vähenemässä elinympäristöjen tuhoutumisen vuoksi ja se on luokiteltu silmälläpidettäväksi.


title: Kaunopitta

text: Kaunopitta ("Pitta elegans") on pittojen heimoon kuuluva varpuslintu.


title: Kaunopitta

text: Kaunopittaa tavataan Indonesiassa ja Itä-Timorissa, ja sen levinneisyysalueen pinta-ala on noin 79 900 km. Lajin on raportoitu olevan suhteellisen yleinen. Sen arvellaan olevan vähenemässä elinympäristöjen tuhoutumisen vuoksi. Lajin ei kuitenkaan uskota olevan vaarassa ja se on luokiteltu elinvoimaiseksi.


title: Mustepitta

text: Mustepitta ("Pitta iris") on pittojen heimoon kuuluva varpuslintu.


title: Mustepitta

text: Mustepittaa tavataan Australian pohjoisosissa, ja sen levinneisyysalueen pinta-ala on noin 259 000 km. Sen arvellaan olevan vähenemässä elinympäristöjen tuhoutumisen vuoksi. Lajin ei kuitenkaan uskota olevan vaarassa ja se on luokiteltu elinvoimaiseksi.


title: Sinappipitta

text: Sinappipitta ("Pitta versicolor") on pittojen heimoon kuuluva varpuslintu.


title: Sinappipitta

text: Sinappipittaa tavataan Australiassa, Indonesiassa ja Papua-Uusi-Guineassa, ja sen levinneisyysalueen pinta-ala on noin 445 000 km. Sen arvellaan olevan vähenemässä elinympäristöjen tuhoutumisen ja kissojen aiheuttaman saalistuksen vuoksi. Lajin ei kuitenkaan uskota olevan vaarassa ja se on luokiteltu elinvoimaiseksi.


title: Salomoninpitta

text: Salomoninpitta ("Pitta anerythra") on pittojen heimoon kuuluva varpuslintu.


title: Salomoninpitta

text: Salomoninpittaa tavataan Papua-Uusi-Guinealle kuuluvalla Bougainvillen saarella ja Salomonsaarille kuuluvilla Choiseulin ja Santa Isabelin saarilla, ja sen levinneisyysalueen pinta-ala on noin 13 200 km. Lajin populaatioksi on ravioitu 350–1 500 yksilöä, ja se on luokiteltu vaarantuneeksi.


title: Akasiapussitiainen

text: Akasiapussitiainen ("Anthoscopus minutus") on pussitiaisten heimoon kuuluva varpuslintu.


title: Akasiapussitiainen

text: Akasiapussitiaista tavataan Eteläisessä Afrikassa, ja sen levinneisyysalueen pinta-ala on noin 1 710 000 km. Lajin kanta on vakaa ja se on luokiteltu elinvoimaiseksi.


title: Ax-les-Thermes

text: Ax-les-Thermes on kunta Lounais-Ranskassa Ariègen departementissa Languedoc-Roussillon-Midi-Pyrénées'n alueella. Se sijaitsee Ariège-joen sekä sen sivujoen Oriègen risteyskohdassa. Kunta on perinteinen kylpyläkaupunki. Kunnan alueella on Ax 3 Domaines'n hiihtokeskus.


title: Ornolac-Ussat-les-Bains

text: Ornolac-Ussat-les-Bains on kunta Lounais-Ranskassa Ariègen departementissa Languedoc-Roussillon-Midi-Pyrénées'n alueella. Se sijaitsee Ariège-joen varrella. Ornolac-Ussat-les-Bains on perinteinen kylpyläkaupunki. Kunnan nähtävyyksiä on suuri Lombrivesin luola.


title: Aleppon koodeksi

text: Aleppon koodeksi on 900-luvun alkupuolella kirjoitettu käsikirjoitus heprealaisesta Raamatusta.


title: Aleppon koodeksi

text:
Aleppon koodeksi on yksi vanhimmista nykypäiviin säilyneistä hepreankielisistä Raamatun käsikirjoituksista. Sitä pidetään tärkeimpänä kopiona alkuperäisestä masoreettisesta tekstistä. Nykypäiviin on säilynyt vajaat kaksi kolmasosaa sivuista ja ne kuuluvat Israelin kansallismuseon kokoelmiin.
Aleppon koodeksia vanhempia, koko Heprealaisen Raamatun sisältäviä käsikirjoituksia ei ole säilynyt. Muista saman aikakauden käsikirjoituksista Leningradin koodeksi on hieman Aleppon koodeksia uudempi ja Kairon koodeksi puolestaan hieman vanhempi. Kairon koodeksi kuitenkin sisältää vain profeettojen kirjat, joten Aleppon koodeksi on vanhin tunnettu hepreankielinen käsikirjoitus, joka on joskus sisältänyt kaikki heprealaisen raamatun kirjat.
Koodeksi kirjoitettiin noin vuonna 930 Tiberiasin kaupungissa Israelissa. Konsonanttimerkit on kirjoittanut kirjuri Shlomo ben Buya'a. Masoreettiset vokaalimerkinnät ja kommentaarit on tehty ben Asherin koulukunnan mukaisesti, ja koodeksin merkintöjen mukaan Aaron ben Asher olisi tehnyt nämä merkinnät jopa henkilökohtaisesti. Koodeksin arvoa nostaa se, että Shlomo ben Buya’a oli tunnetusta suvusta, joka oli erikoistunut konsonanttimerkkisen raamatuntekstin kopioimiseen. Aaron ben Asherin masoreettisia merkintöjä ja kommentteja puolestaan pidetään usein ben Asherin masoreettisuvun parhaina. Aaron ben Asherin henkilökohtainen osallistuminen ainakin koko koodeksin kirjoittamiseen on kuitenkin joissakin tutkimuksissa kyseenalaistettu.


title: Aleppon koodeksi

text: Kirjoittamisen jälkeen koodeksi ilmeisesti siirtyi ensin Jerusalemiin ja sieltä myöhemmin Kairon juutalaisyhteisölle hieman ennen 1100-lukua. 1400-luvulla koodeksi siirtyi Aleppoon, jossa sitä säilytettiin seuraavat 500 vuotta Aleppon synagogan luolassa kahdella eri avaimella lukitussa metallikirstussa. Vain harvoilla henkilöillä oli mahdollisuus päästä lukemaan koodeksia ja vielä harvemmilla oli mahdollisuus kopioida sitä. Koodeksi oli kuitenkin tärkeä kaupungin juutalaisille, jotka kerääntyivät rukoilemaan kirstun äärelle eritysesti jom kippur juhlapäivänä


title: Aleppon koodeksi

text: Koodeksia säilytettiin Syyriassa, Aleppon juutalaisessa synagogassa aina joulukuuhun 1947 asti, kunnes synagoga paloi Israelin valtion perustamiseen liittyvissä mellakoinnissa. Koodeksin uskottiin tuhoutuneen mellakoinnin yhteydessä, mutta suuri osa siitä löytyi kymmenkunta vuotta myöhemmin sitä suojelleiden yksityishenkilöiden luota. Yksittäisiä sivuja on tullut esiin myös vuosina 1982 ja 2007.


title: Leningradin koodeksi

text: Leningradin koodeksi ("Codex Leningradensis", "Codex L"), josta joskus käytetään myös nimeä Pietarin koodeksi ("Codex Petropolitanus") on vuosien 1008-1010 aikana kopioitu käsikirjoitus heprealaisesta raamatusta. Käsikirjoitusta säilytetään Venäjän kansalliskirjastossa, joka suosii nimitystä Leningradin koodeksi. Kirjastossa käsikirjoitus on indeksoitu kokoelmiin sen edellisen omistajansa mukaan nimellä Firkovitsh B19 A.


title: Leningradin koodeksi

text:
Leningradin koodeksi on vanhin tunnettu kokonaisen heprealaisen raamatun sisältävä hepreankielinen käsikirjoitus. Aleppon koodeksi on lähes sata vuotta vanhempi, mutta se ei ole säilynyt kokonaisena. Leningradin koodeksia on käytetty pohjana nykyiselle viralliselle juutalaiselle raamatuntekstille ja myös lähes kaikki uudet englanninkieliset Vanhan Testamentin käännökset pohjautuvat tähän käsikirjoitukseen.
Käsikirjoituksen kirjoitusajankohta on merkitty koodeksiin usealla tavalla. Tekstin mukaan kirjoitusajankohta on perinteisen juutalaisen ajanlaskun mukaan vuonna 4770 ja islamilaisen ajanlaskun mukaan vuonna 399. Lisäksi kirjoitusajankohta määritetään muutamien historiallisten tapahtumien perusteella: 940 vuotta toisen temppelin tuhoutumisen jälkeen, 1319 vuotta kreikkalaisten vallan päättymisen jälkeen ja 1444 vuotta kuningas Joojakim:in maanpaon jälkeen. Nykytietämyksen mukaan annetut aikamääreet eivät täysin täsmää keskenään, mutta kaikki aikamääreet Joojakimin maanpakoa lukuun ottamatta kuitenkin sijoittuvat vuosille 1008-1010. Joojakimin maanpako tapahtui todennäköisesti jo 1607 vuotta ennen Leningradin koodeksin kirjoittamista. 163 vuoden virhe voi johtua joko koodeksin kirjurin laskuvirheestä tai nykytutkijoiden vääristä tekstitulkinnoista.


title: Leningradin koodeksi

text: Koodeksiin tehtyjen merkintöjen mukaan koodeksi on kirjoitettu Kairossa, Egyptissä. Koodeksilla oli vain yksi kirjuri, Samuel ben Jaakob, joka kirjoitti konsonantit, vokaalimerkinnät sekä masoreettiset kommentit. Merkintöjen mukaan kirjuri käytti lähteenään käsikirjoitusta, jonka oli kirjoittanut Aaron ben Asher. Erityisesti vokaalimerkkejä on korjailtu kirjoittamisen jälkeen huomattavan paljon. Todennäköisesti korjausten tarkoitus on ollut tehdä käsikirjoituksesta enemmän ben Asherin tekstityylisuunnan mukainen.


title: Jalkapallo kesäolympialaisissa 2016 – miesten turnaus

text: Miesten jalkapalloturnaus vuoden 2016 kesäolympialaisissa alkoi 4. elokuuta ja loppuottelu pelattiin 20. elokuuta. Turnauksessa pelasi 16 joukkuetta jaettuna neljään alkulohkoon. Kilpailun voitti Brasilia, jolle olympiakulta oli historian ensimmäinen miesten jalkapallossa. Loppuottelussa isäntämaa voitti Saksan rangaistuspotkukilpailun jälkeen. Pronssiottelussa Nigeria voitti Hondurasin.


text: Vuoden 2016 olympialaisten jalkapalloturnaukseen selviytyi karsintojen kautta 15 maata. Isäntämaa Brasilia selviytyi kisoihin ilman karsintoja. Maaosapaikat jakautuivat siten että Euroopan maille oli jaettu 4 paikkaa, Etelä-Amerikan maille 1,5 paikkaa, Afrikan maille 3 paikkaa, Aasian maille 3 paikkaa, Oseanian maille 1 paikka ja Pohjois- ja Keski-Amerikan maille 2,5 paikkaa.


text: Kuusi maalia


text: Neljä maalia


text: Kolme maalia


text: Kaksi maalia


text: Yksi maali


text: Oma maali


title: Suupohjan ammatti-instituutti

text: Suupohjan ammatti-instituutti on Kauhajoen keskustassa toimiva noin 700 opiskelijan ammattioppilaitos. Ammattioppilaitoksen toiminnasta vastaa kahdeksan kunnan yhteinen Suupohjan koulutuskuntayhtymä, jonka jäsenkuntia ovat: Karijoki, Kaskinen, Kauhajoki, Kristiinankaupunki, Kurikka, Närpiö, Isojoki ja Teuva.


title: Suupohjan ammatti-instituutti

text: Ammatti-instituutin toimipisteitä ovat


title: Suupohjan ammatti-instituutti

text: Ammatti-instituutin päätoimipisteen välittömässä läheisyydessä sijaitsevat esimerkiksi Kauhajoen koulukeskus (yhteiskoulu ja lukio), Kauhajoen pääkirjasto ja Kauhajoen terveyskeskus.


title: Pesäpallon naisten Mestaruussarjan kausi 1975

text: Pesäpallon naisten Mestaruussarjassa kaudella 1975 pelattiin 12 joukkueen voimin kahdessa lohkossa. Lohkojen kaksi parasta jatkoi mitalisarjaan ja lohkojen viimeiset putosivat sarjasta. Mestaruuden vei Puna-Mustat.


text:
Puna-Mustat: Marja Kanerva,
Tuula Uuttu,
Marja Solakivi,
Tuula Rantanen,
Anja Rummukainen,
Pirjo Wallenius,
Soili Alava,
Monica Schoultz,
Pia Viertonen,
Kirsi Vähämäki,
Marja Aaltonen,
Virve Moisio,
Maija Pantsu,
Barbro Österman,
Leena Loimaranta,
Olavi Nurmi pj.


title: Tuomas Peltomäki

text: Tuomas Peltomäki (s. 1981 Oulu) on suomalainen toimittaja, käsikirjoittaja, tuottaja ja esiintyjä. Peltomäki juontaa Helsingin Sanomien HSTV:n poliittista ajankohtaissatiiria Uutisraporttia. ja toimii sen tuottajana ja pääkäsikirjoittajana. Roolissaan ohjelman juontajana hän selostaa viikon uutisia sekoittaen niihin tutkivaa journalismia, surrealismia ja sarkasmia. Ohjelman lisäksi Peltomäki on esiintynyt muun muassa teatterissa, yleisötilaisuuksissa ja televisiossa.


title: Tuomas Peltomäki

text: Peltomäki työryhmineen oli ehdolla Bonnierin Suuren journalistipalkinnon saajaksi 2015.


title: Tuomas Peltomäki

text: Ennen Uutisraporttia Peltomäki työskenteli Helsingin Sanomien toimittajana ja tuottajana. Hän voitti Pohjoismaisen datajournalismipalkinnon 2013 suomalaista lobbaamista käsittelevästä juttusarjastaan. Vuonna 2010 hän oli ehdolla Bonnierin Suuren journalistipalkinnon saajaksi kokoomuksen vaalirahoittajia koskevasta tutkivasta journalismistaan.


title: Pesäpallon naisten Mestaruussarjan kausi 1974

text: Pesäpallon naisten Mestaruussarjassa kaudella 1974 pelattiin kahdeksan joukkueen kaksinkertainen sarja, jonka perusteella määräytyivät suoraan lopulliset sijoitukset. Mestaruuden vei Puna-Mustat.


text: Uusinta 6. sijasta: Lännen Pallo – Ulvilan Pesä-Veikot 6-9. Sarjasta ei pudonnut ketään. Kaudella 1975 pelattiin 12 joukkueen sarja kahdessa lohkossa.


text:
Puna-Mustat: Barbro Österman,
Kirsi Vähämäki,
Leena Loimaranta,
Leena Sandström,
Maija Pantsu,
Marja Kanerva,
Marja Lehmusto,
Monica Schoultz,
Pia Viertonen,
Tuula Uuttu,
Virve Moisio,
Marja Solakivi,
Olavi Nurmi pj.


title: Acheroraptor

text: Acheroraptor on sukupuuttoon kuollut teropodisuku, joka eli noin 66 miljoonaa vuotta sitten liitukauden lopulla. "Acheroraptorin" fossiileita on löydetty Hell Creekin muodostelmasta Montanasta, Yhdysvalloista.


title: Acheroraptor

text: "Acheroraptor" tarkoittaa ”Acheronin ryöstäjää”. Nimi on johdettu Akheronista, joka on manalassa virtaava joki Antiikin Kreikan mytologiassa, ja se viittaa fossiilien löytöpaikkaan. Lajinimi "temertyorum" tulee James- ja Louise Temertyn sukunimestä, heidän erinomaisesta palvelustaan Royal Ontario Museumille. "Acheroraptorista" on löydetty vain ylä- ja alaleukaa. Ne on löydetty Yhdysvaltojen osavaltiossa Montanassa sijaitsevasta kuuluisasta Hell Creekin muodostelmasta.


title: Acheroraptor

text: "Acheroraptorin" pituus oli noin kolme metriä ja paino noin 40 kilogrammaa. "Acheroraptor" oli suhteellisen suurikokoinen lihaa syönyt, kahdella jalalla liikkunut dromaeosauri. Sillä oli pitkäkuonoinen kallo, tikarin kaltaiset uurteiset hampaat ja se oli todennäköisesti höyhenpeitteinen.


title: Acheroraptor

text: "Acheroraptor" oli läheistä sukua "Velociraptorille". "Acheroraptor" on myös viimeisenä elänyt, eli geologisesti nuorin tunnettu dromaeosauri.


title: SpaceX CRS-10

text: SpaceX CRS-10 (myös SpX-10) on SpaceX:n suunniteltu rahtilento kansainväliselle avaruusasemalle. Yhtiön Falcon 9 Full Thrust -raketti laukaisi Dragon-rahtikapselin hyötykuormineen 19. helmikuuta 2017 kello 14.39 UTC-aikaa. Lento kuuluu NASAn Commercial Resupply Services -ohjelmaan.


title: SpaceX CRS-10

text: CRS-10 oli yksi 12 alkuperäisestä CRS-ohjelman puitteissa SpaceX:ltä tilatuista kansainvälisen avaruusaseman rahtilennoista. Lento alun perin tarkoitus laukaista 13. maaliskuuta 2016, mutta sitä lykättiin ensin 10. kesäkuuta, sitten 1. elokuuta ja lopulta 21. marraskuuta. Ajankohtaa ehdittiin tässä välissä aikaistaa 11. marraskuuta, mistä sitä tosin lykättiin ensin 22. tammikuuta, sitten 8. helmikuuta ja 15. helmikuuta. Laukaisuaikaa aikaistettiin tämän jälkeen päivällä 14. helmikuuta, mutta lykättiin myöhemmin vielä 18. helmikuuta.


title: SpaceX CRS-10

text: Lento oli alun perin tarkoitus laukaista SpaceX:n Cape Canaveral Air Force Stationissa sijaitsevalta laukaisukompleksi 40:ltä, mutta se siirrettiin syyskuussa 2016 sattuneen AMOS-6-räjähdyksen jälkeen Kennedy Space Centerin laukaisukompleksi 39A:lle, jota SpaceX on vuokrannut NASAlta vuodesta 2014. Alustalta on aikaisemmin tehty suurin osa sekä Apollo-kuulennoista että niitä seuranneen avaruussukkula-ohjelman laukaisuista. Merkittäviin lentoihin kuuluivat muun muassa ensimmäinen kuun kiertänyt miehitetty avaruuslento (Apollo 8), ensimmäinen (Apollo 11) ja viimeisin kuuhun laskeutunut miehitetty avaruuslento (Apollo 17), sekä avaruussukkulan ensimmäinen (STS-1) ja viimeinen avaruuslento (STS-135), sekä kansainvälisen avaruusaseman ensimmäisen yhdysvaltalaisen modulin kiertoradalle vienyt STS-88.


title: SpaceX CRS-10

text: CRS-10:n oli alun perin tarkoitus olla SpaceX:n toinen laukaisu alustalta, mutta se siirrettiin Echostar 23 -tietoliikennesatelliitin edelle tammikuun 2017 lopulla. Avaruusaseman vierailevien avaruusalusten aikataulun takia CRS-lennot voidaan laukaista vain tiettyjen aikaikkunoiden puitteissa. Asemalle oli myös laukaisua ennen tarvetta saada uutta tieteellistä tutkimusmateriaalia, sillä monet vanhat kokeet alkoivat olla suoritettu.


title: SpaceX CRS-10

text: Kaksivaiheisen raketin vaiheet yhdistettiin laukaisuasuunsa 6. helmikuuta, ja koottu raketti asennettiin laukaisualustalle kuljettamiseen ja pystyyn nostamiseen käytettävän TE-tukirakennelman () kyytiin kaksi päivää myöhemmin. Laukaisua edeltänyt ensimmäisen vaiheen moottorien koekäyttö oli tarkoitus tehdä ensin 8. helmikuuta, mutta sitä muutamia kertoja, mutta onnistunut koekäyttö tapahtui lopulta 12. helmikuuta 2017.


title: SpaceX CRS-10

text: CRS-10-lennon ensimmäistä laukaisua lähdettiin yrittämään ensikertaa 18. helmikuuta. Raketin toisen rakettivaiheen helium-paineistusjärjestelmässä oli ollut pieni vuoto, jota yhtiö oli selvittänyt laukaisuyritystä edeltäneenä perjantaina. Vuoto paikallistettiin toisen vaiheen rakettimoottorin uudelleenkäynnistämisessä käytettävään starttijärjestelmään. Vian ei nähty olevan niin vakava, että se estäisi Dragon-kapselin laukaisun halutulle kiertoradalle. Järjestelmää olisi tarvittu tosin toisen vaiheen pudottamiseen radalta, mutta tämä manooveri ei ollut tehtävän kannalta välttämätön.


title: SpaceX CRS-10

text: Laukaisuyritystä jatkaettiin 13 sekuntia ennen lentoonlähtöä asti, jolloin se päätettiin varotoimenpiteenä keskeyttää toisen rakettivaiheen ohjausjärjestelmässä havaitun ongelman vuoksi. Korkeapaineisesta kerosiiniajoainejärjestelmästä käyttövoimansa saava, rakettimoottoria kääntävä hydraulimäntä oli tehnyt odottamattomia liikkeitä lähtölaskennan aikana, minkä seurauksena laukaisuyritys keskeytettiin, vaikka raketti olisi SpaceX:n mukaan todennäköisesti pystynyt viemään hyötykuormansa halutulle radalle. Yhtiön mukaan moottorin ohjausjärjestelmässä havaittu ongelma oli erillinen helium-järjestelmää aiemmin vaivanneesta vuodosta.


title: SpaceX CRS-10

text: Ongelmien aiheuttama laukaisun keskeyttäminen tarkoitti käytännössä heti sen lykkäämistä myöhempään ajankohtaan, sillä lennon laukaisuikkuna oli vain sekunnin mittainen. Seuraava laukaisuyritys on mahdollista tehdä aikaisintaan 19. helmikuuta kello 14.38 UTC-aikaa, jos yhtiö saa rakettia vaivanneet tekniset ongelmat ratkaistua.


title: SpaceX CRS-10

text: CRS-10 tulee olemaan SpaceX:n ensimmäinen lento, jossa TE-tukirakennelma irrotetaan raketista juuri laukaisuhetkellä. Aiempien laukaisujen yhteydessä tukirakennelma on kallistettu raketin tieltä noin kolme minuuttia ennen laukaisua.


title: Hibiki (1932)

text: Hibiki () oli Keisarillisen Japanin laivaston Akatsuki-luokan hävittäjä toisessa maailmansodassa.


title: Hibiki (1932)

text: Alus tilattiin Maizurun laivastoarsenaalilta. Sen köli laskettiin 21. helmikuuta 1930 ja alus laskettiin vesille 16. kesäkuuta 1932. Alus valmistui 31. maaliskuuta 1933.


title: Hibiki (1932)

text: Alus muodosti Tyynenmeren sodan alkaessa sisaralustensa kanssa 6. hävittäjäviirikön. Alus osallistui viirikön mukana Malesiaan ja Alankomaiden Itä-Intiaan tehtyihin maihinnousuihin sekä Midwayn taisteluun. Se liitettiin viirikön mukana osaksi 4. hävittäjälaivuetta, jonka tehtävänä oli toimittaa täydennyksiä Guadalcanalille.


title: Maizurun laivastoarsenaali

text: Maizurun laivastoarsenaali () oli yksi keisarillisen laivaston neljästä merkittävästä laivastoarsenaalista, joka oli varustettu kuivatelakalla.


title: Maizurun laivastoarsenaali

text: Maizurun laivastoalue perustettiin 1889 Maizuruun Kioron prefektuuriin neljäntenä kotisaarten puolustamisesta vastanneesta laivastoalueesta. Tukikohdan perustamisen jälkeen alueelle valmistui 1901 kuivatelakalla varustettu korjaustelakka. Varustamisen jatkuessa ja tilojen lisääntyessä telakka kykeni aloittamaan laivanrakennuksen 1903, jolloin laivastoarsenaali virallisesti perustettiin.


title: Maizurun laivastoarsenaali

text: Aluelle valmistui toinen kuivatelakka 1904 ja kolmas 1914. Kolmas oli valmistuessaan Japanin suurin. Vuoden 1923 Washingtonin laivastosopimuksen perusteella käytiin meriministeriössä keskusteluja telakan sulkemisesta ja arsenaalin toiminnot siirrettiin pääosin muualle, kunnes se vuonna 1936 alkoi jälleen toimintansa. Arsenaalia laajennettiin, alueelle rakennettiin uusia tiloja alusten, lentokoneiden ja aseiden valmistamiseksi laivastolle. Telakka valmisti pääasiassa hävittäjiä ja niitä pienempiä aluksia.


title: Maizurun laivastoarsenaali

text: Toisen maailmansodan päätyttyä alue yksityistettiin ja Iino Industries Co. Ltd perusti alueelle Maizurun telakan. Vuonna 1963 nimi muutettiin Maizuru Heavy Industriesiksi. Maizuru liitettiin 1971 Hitachi Zosen Corporationiin, joka vuonna 2002 eriytti telakkatoimintonsa JFE Engineeringin telakkatoimintojen kanssa muodostettuun Universal Shipbuilding Corporationiin.


title: Maizurun laivastoarsenaali

text: Alueen vanha pääkonttori ja joitakin telakan rakennuksia on museoitu. Sodan aikaiset kuivatelakat ja vanha nosturi ovat edelleen käytössä.


title: Se murhaa joka osaa

text: Se murhaa joka osaa (The Simple Art of Murder) on kovaksikeitettyjen salapoliisiromaanien kirjoittajan Raymond Chandlerin essee, alun perin lehtiartikkeli, joka on ilmestynyt myös novellikokoelmissa "The Simple Art of Murder" ja "Pearls are a Nuissance" (suom. "Helmistä on vain harmia"). Artikkeli ilmestyi ensiksi joulukuussa 1944 The Atlantic Monthlyssa. Sitten se ilmestyi 15. huhtikuuta 1950 Saturday Review of Literaturessa. Hiukan muokattuna se liitettiin johdannoksi kokoelmaan "The Simple Art of Murder" (Houghton Mifflin Co., 1950), joka koostuu Chandlerin tuotannon varhaisvaiheen novelleista ennen esikoiromaania "Syvä uni".


title: Se murhaa joka osaa

text: Esseetä pidetään kirjallisuuskritiikin merkittävänä edustajana. Chandlerin keskeinen aihe siinä on dekkarikirjallisuus (ja sen ongelmat), mutta hän käsittelee myös yleisemmin kirjallisuutta ja nyky-yhteiskuntaa.


title: Se murhaa joka osaa

text: Esseen aloitus – "Kaikenlaatuinen romaanikirjallisuus on aina pyrkinyt olemaan realistista" – sijoittaa Chandlerin siihen joukkoon, jossa ovat varhaisemmat yhdysvaltalaiset realistit, etenkin Mark Twain ja hänen kirjoittamansa James Fenimore Cooper -kritiikki "Fenimore Cooper's Literary Offenses". Chandler analysoi A. A. Milnen "Punaisen talon arvoituksen" paljolti samalla tavalla kuin Twain silppuaa Cooperin "Hirventappajan", nimittäin paljastamalla, mitä on jätetty huomiotta, sivuutettu sekä sen epärealistisuuden. "Koska kerran tilanne on väärä," Chandler kirjoittaa, "siitä puuttuu kevyen romaanin tarvitsema tarina." Hän laajentaa kritiikkinsä koskemaan pääosaa dekkarikirjallisuutta, etenkin englantilaista, jonka hän valittaa keskittyvän "koristelluilla kaksintaistelupistooleilla eikä nuolimyrkyllä eikä tropiikin kaloilla" tehtyihin murhiin. Milnen lisäksi Chandlerin kritiikin kohteena ovat Agatha Christie, Dorothy Sayers, Arthur Conan Doyle, E. C. Bentley ja Freeman Wills Crofts. "Englantilaiset eivät ehkä aina ole maailman parhaita kirjailijoita, mutta he ovat ehdottomasti parhaita ikävystyttäviä kirjailijoita." Chandlerin "klassisen" kultakauden dekkareita käsittelevä kritiikki kohdistuu muuhunkin kuin realististen hahmojen ja juonen puutteeseen. Chandler moittii keinoja ja rakennetta ja kyvyttömyyttä päästä niistä yli. Klassinen salapoliisiromaani "ei ole oppinut mitään eikä unohtanut mitään".


title: Se murhaa joka osaa

text: Chandler säästää kiitokset Dashiell Hammettille. Vaikka Chandler ja Hammett olivat aikalaisia ja olivat kovaksikeitetyn koulukunnan perustajia, Chandler pitää Hammettia valittuna "edustamaan koko suuntaa" ja panee merkille Hammettin taiturimaisen "amerikanenglannin" käytön, hänen uskollisuutensa todellisuudelle ja sen, että hän "antoi murhan takaisin niille ihmisille jotka tekevät sen jostakin erityisestä syystä, eivät pelkästään siksi että saataisiin ruumis".


title: Se murhaa joka osaa

text: Chandler päättää esseen siirtymällä kirjallisuuden todellisuudesta varsinaiseen todellisuuteen: "gangsterit voivat vallita valtioita ja melkein vallitsevat kaupunkeja... Se ei ole erityisen miellyttävä maailma, mutta se on sinun maailmasi." Hän toteaa, että sellainen maailma edellyttää Hammettin kirjojen (ja hänen omiensa) sankaria, miestä joka menee noille "kurjille kaduille" , jolla on kunniantuntoa ja oikeudenmukaisuutta, eikä hän vedä niitä hihasta eikä suostu luopumaan niistä.


title: Se murhaa joka osaa

text: Agatha Christien romaaniin "Murha maalaiskylässä" perustuvassa ITV:n televisioelokuvassa neiti Marple (Geraldine McEwan) lukee Chandlerin kirjaa. Elokuvan alkupuolella neiti Marple sanoo esseen englanninkieliseen nimeen viitaten: "There is never anything simple about murder".


title: Ikazuchi (1931)

text: Ikazuchi () oli keisarillisen Japanin laivaston Akatsuki-luokan hävittäjä toisessa maailmansodassa.


title: Ikazuchi (1931)

text: Alus tilattiin Uraga Dock Companylta, missä köli laskettiin 7. maaliskuuta 1930. Alus laskettiin vesille 22. lokakuuta 1931 ja valmistui 15. elokuuta 1932.


title: Ikazuchi (1931)


title: Fujinagatan telakka

text: Fujinagatan telakka () oli Osakassa Japanissa sijainnut laivanrakennus- ja raidekaluston valmistusyhtiö.


title: Fujinagatan telakka

text: Yhtiö perustettiin vuonna 1869, mikä tekee siitä yhden Japanin vanhimmista laivanrakentajista. Alun perin sitä kutsuttiin nimellä Hyōgo-ya ja se sijaitsi keskellä Osakaa. Se teki sopimuksen Tokugawa shogunaatin viranomaisten kanssa 1854 purjeiden varustettujen sotalaivojen valmistamisesta vasta perustetulle feodaalilaivastolle. Vuonna 1869 saksalaisinsinöörien avustamana telakka suunnitteli ja valmisti ensimmäiset länsimaiset sotalaivansa.


title: Fujinagatan telakka

text: Meiji restauraation jälkeen telakka keskittyi siviilialusten valmistukseen ja sieltä laskettiin 1870 vesille ensimmäinen länsimainen kauppamerenkulkuun tarkoitettu höyrylaiva. Telakka siirrettiin 1874 Nishi-kuhun Osakaan, jolloin telakan nimi vaihtui virallisesti Fujunagataksi. Vuonna 1884 päätelakka sijoitettiin Taisho-kuhun Osakaan.


title: Fujinagatan telakka

text: Fujunagata valmisti 1900 ensimmäisen täysin metallista valmistetun kauppa-aluksensa "No.2 Nagatamarun". Uusi telakka avattiin 1917 Sumiyoshi-kuhun Osakaan ja vuonna 1919 Fujinagata nimettiin virallisesti laivaston korjaustelakaksi.


title: Fujinagatan telakka

text: Momi-luokan "Fuji" laskettiin vesille 31. toukokuuta 1921, mikä oli ensimmäinen kaikkiaan 56 keisarilliselle Japanin laivastolle valmistetusta hävittäjästä. Laivaston tilausten seurauksena yhtiö siirsi pääkonttorinsa uusiin tiloihin ja se laajensi merkittävästi telakoitaan. Telakka laajeni kuitenkin liian nopeasti, minkä seurauksena yhtiö ajautui talousvaikeuksiin. Joulukuussa 1928 meriministeriö otti valvontaansa laivanrakennuksen. Yhtiö kuitenkin selvisi lamasta.


title: Fujinagatan telakka

text: Vuonna 1940 yhtiö kansallistettiin ja vuonna 1944 sen palveluksessa oli 16 508 työntekijää. Kesäkuussa 1945 päätelakka tuhoutui laajamittaisissa ilmahyökkäyksissä.


title: Fujinagatan telakka

text: Toisen maailmansodan jälkeen yhtiö palautui yksityisomistukseen ja se aloitti kalastusalusten, kauppa-alusten ja tankkereiden valmistuksen. Vuonna 1962 telakalta valmistui ensimmäinen LNG tankkeri. Lokakuussa 1967 Mitsui Shipbuilding and Engineering osti yhtiön, mikä päätti yhtiön toiminnan.


title: Jurgen Streppel

text: Jurgen Streppel (s. 25. kesäkuuta 1969) on alankomaalainen jalkapallovalmentaja ja entinen puolustaja.


title: Jurgen Streppel

text: Streppel aloitti pelaajauransa Helmond Sportin puolustajana vuonna 1990. Hän nousi Eerste Divisiessä pelanneen seuran avauskokoonpanon pelaajaksi ja oli Helmondin kantavia voimia kahden kautensa aikana. Hän siirtyi kesällä 1992 RKC Waalwijkiin, jossa pääsi pelaamaan pääsarjatasolla. Streppel edusti Waalwijkia viisi vuotta pelaten kaudella 1993/94 lainalla SC Telstarissa. Hän palasi vuonna 1997 Helmondiin, jota edusti uransa loppuun, vuoteen 2005 saakka.


title: Jurgen Streppel

text: Streppel aloitti valmennusuransa Helmond Sportissa jo pelaajauransa aikana valmentaen seuran juniorijoukkueita. Kesällä 2007 hän nousi Jan Poortvlietin apuvalmentajaksi edustusjoukkueen valmennustiimiin ja kesällä 2008 seurasi Poortvlietiä päävalmentajana. Streppelin johdolla Helmond nousi Eerste Divisien keskikastista kärkitaisteluun ja sijoittui kaudella 2010/11 kolmanneksi, mikä oli paras sijoitus kahdeksaan vuoteen. Nousu pääsarjaan kariutui kuitenkin tappioon SBV Excelsiorille yhteismaalein 3–9. Kauden jälkeen Streppel siirtyi Willem II Tilburgin päävalmentajaksi.


title: Jurgen Streppel

text: Streppelin johdolla Willem II nousi kauden 2011/12 jälkeen takaisin pääsarjaan voitettuaan nousukarsinnoissa FC Den Boschin. Visiitti pääsarjassa jäi kuitenkin yhteen kauteen, mutta Streppel jatkoi edelleen päävalmentajana ja luotsasi Willem II:n takaisin liigaan kauden 2013/14 jälkeen Eerste Divisien voittajana. Seura säilytti sarjapaikkansa kaudella 2014/15 kirkkaasti, kun Streppel luotsasi sen yhdeksänneksi, mikä oli paras liigasijoitus 11 vuoteen. Maaliskuussa 2016 uutisoitiin, että Streppel siirtyy kauden 2015/16 jälkeen SC Heerenveenin päävalmentajaksi. Hän luotsasi Heerenveeniä kaksi kautta ja paras sijoitus oli Eredivisien 8. sija. Kauden 2017/18 jälkeen hänet korvasi Jan Olde Riekerink.


title: 127 mm/50 type 3

text: 127 mm/50 type 3 oli keisarillisen Japanin laivaston keskiraskas laivatykki, joka oli palveluskäytössä toisessa maailmansodassa. Tykki oli 1928-1944 valmistettujen hävittäjien pääaseena lukuun ottamatta Akizuki- ja Matsu-luokkien aluksia. Se oli luokiteltu pinta-ammunnan lisäksi ilmatorjuntaan soveltuvaksi, mutta todellisuudessa suuntaus- ja tulinopeus eivät riittäneet ilmamaalien ammuntaan.


title: 127 mm/50 type 3

text: Toisen maailmansodan jälkeen ase oli edelleen käytössä kahdella japanilaisvalmisteisella hävittäjällä, jotka oli luovutettu Kiinaan ja Neuvostoliittoon sotakorvauksena.


title: 127 mm/50 type 3

text: Tykkien lavettina oli aluksi tyypin A kaksiputkinen torni, joka otettiin käyttöön Fubuki-luokan aluksilla. Torni oli ensimmäinen hävittäjille asennettu sää-, sirpale- ja kaasusuojattu tuliasema. Tornin tykkien korkeuskulma voitiin määrittää kummallekin aseelle erikseen. Tornin kokonaispaino oli noin 35 tonnia ja niitä voitiin kääntää kuudesta kahteentoista astetta sekunnissa, mutta jopa 27 asteen suuntausnopeuksia on raportoitu.


title: 127 mm/50 type 3

text: Mallissa A asekilpi oli 9-12 millimetriä ja tykkejä oli mahdollista suunnata viiden asteen alakorosta aina 40 asteen yläkoroon. Malli A asennettiin kymmeneen ensimmäiseen Fubuki-luokan alukseen. Mallin B korotuskulmaa kasvatettiin 75 asteeseen ja se asennettiin seuraaviin Fubuki-ja Akitsuki-luokkien aluksiin. Painon pienentämiseksi kilven paksuutta ohennettiin 3,2 millimetriin, mikä osoittautui kovassa merenkulussa särkyväksi. Neljään ensimmäiseen Hatsuharu-luokan alukseen asennettiin Malli B mod 2, mutta ero edelliseen malliin ei ole tiedossa. Kahteen viimeiseen Hatsuharu-luokan alukseen asennettiin sekä Shiratsuyu-, Asashio- ja Kagero-luokkien aluksiin asennettiin Malli C, jossa korotuskulma oli laskettu 55 asteeseen ja alakorotuskulmaa kasvatettu seitsemään asteeseen. Malli D asennettiin Yugumo- ja Shimakaze-luokkien aluksiin, jossa korotuskulma oli palautettu 75 asteeseen.


title: 127 mm/50 type 3

text: Yksiputkisen Malli A:n korotuskulma oli -7 - +75 astetta, mutta Malli B:ssa korotuskulma laskettiin 55 asteeseen. Kumpikin yksiputkinen asennus painoi noin 20,4 tonnia. Malli A:ta asennettiin Hatsuharu- ja Malli B:tä Shiratsuyu-luokkien aluksille.


title: 127 mm/50 type 3

text: Tykillä ammuttiin normaalisti sirpalekranaatteja, valaisuammuksia tai erityisiä ilmatorjuntaan tarkoitettuja sirpalekranaatteja (). Kaikki kranaatit painoivat noin 23 kilogrammaa ja niiden ampumiseen tarvittiin 7,7 kilogrammaa 30 DC propellanttia. Vuoden 1943 jälkeen sukellusveneentorjuntakranaatti otettiin käyttöön. Sen minimiampumaetäisyys oli 800 metriä ja maksimi noin 4 300 metriä.


title: Van Nellefabriek

text: Van Nellefabriek on tehdas Rotterdamin kaupungissa, Länsi-Alankomaissa. Se on osa UNESCOn maailmanperintöluetteloa, johon se valittiin vuonna 2014.


title: Van Nellefabriek

text: Van Nellefabriek rakennettiin 1920-luvulla. Johtajana toimi K. van der Leeuw, ja arkkitehteinä J.A. Brinkman ja L. C. van der Vlugt. Tarkoituksena oli tehdä ihanteellinen tehdas: kaunis, avoin ja käytännöllinen. Tehtaassa toimi aina 1990-luvulle saakka tupakkatehdas, mutta siellä on valmistettu myös elintarvikkeita, kuten kahvia ja teetä. Tuotanto loppui vuonna 1995.


title: Van Nellefabriek

text: Van Nellefabriek kuvaa 1900-luvun teollisuuden arkkitehtuuria, jossa julkisivulla on paljon metallia ja lasia. Se on ollut vuodesta 1985 lähtien kansallinen monumentti. Sen ympärillä on laaja puskurialue. Tehdas valittiin UNESCOn maailmanperintöluetteloon Qatarissa vuonna 2014.


title: Inazuma (1932)

text: Inazuma () oli keisarillisen Japanin laivaston Akatsuki-luokan hävittäjä toisessa maailmansodassa.


title: Inazuma (1932)

text: Alus tilattiin Fujinagatan telakalta, missä köli laskettiin 7. maaliskuuta 1930. Alus laskettiin vesille 25. helmikuuta 1932 ja valmistui vielä saman vuoden lopulla 15. marraskuuta.


title: Inazuma (1932)

text: Alus muodosti Tyynenmeren sodan alkaessa sisaralustensa kanssa 6. hävittäjäviirikön. Alus osallistui viirikön mukana Malesiaan ja Alankomaiden Itä-Intiaan tehtyihin maihinnousuihin sekä Midwayn taisteluun. Se liitettiin viirikön mukana osaksi 4. hävittäjälaivuetta, jonka tehtävänä oli toimittaa täydennyksiä Guadalcanalille.


title: Isabel Durant

text: Isabel Durant on australialainen näyttelijä. Hänet tunnetaan parhaiten Gracen (Tanssiakatemia) ja Ondinan (Mako Mermaids) roolista.


title: Kromoseeni

text: Kromoseeni eli bis(syklopentadienyyli)kromi (CHCr) on metalloseeneihin kuuluva kromin organometalliyhdiste Yhdistettä voidaan käyttää katalyyttinä alkeenien polymeroinnissa.


title: Kromoseeni

text: Kromoseeni on huoneenlämpötilassa tummanpunaista kiteistä ainetta. Se on monien muiden metalloseenien tavoin niin kutsuttu sandwich-yhdiste ja kromi-ioni on kahden syklopentadieeniligandin välissä. Rakenteeltaan se muistuttaa ferroseenia, mutta se sitoutuu vain 16 elektronilla, mikä tekee siitä voimakkaan pelkistimen ja se on huomattavasti ferroseenia reaktiivisempi. Kromoseeni on ilmaherkkä kemikaali. Magneettisuudeltaan yhdiste on paramagneettinen Kromoseeni ei liukene veteen, mutta liukenee eettereihin kuten tetrahydrofuraaniin. Kromoseeni kykenee interkalatoitumaan eräiden epäorgaanisten sulfidien ja selenidien kidehilaan.


title: Kromoseeni

text: Kromoseenia voidaan valmistaa syklopentadienyylinatriumin ja kromikarbonyylin välisellä reaktiolla. Toinen valmistusmenetelmä on kromikloridin ja syklopentadienyylinatriumin välinen reaktio. Tuote puhdistetaan sublimoimalla.


title: Kromoseeni

text: Kromoseenia, joka on sidottu piidioksidin pinnalle voidaan käyttää alkeenien kuten eteenin polymerisoimiseen. Tällä katalyytillä on hyvin suuri ominaispinta-ala ja sen aktiivisuus on 35 kg polyeteeniä kromigrammaa kohden. Tällainen kromoseenipohjainen katalyytti ei tarvitse muita kokatalyyttejä.


title: Hotchkiss 13 mm M1929

text: Hotchkiss 13 mm M1929 konekivääri oli ranskalaisen Hotchkiss et Cien 1920-luvun lopulla suunnittelema ja valmistama raskas konekivääri. Ase oli käytössä usean maan asevoimissa toisessa maailmansodassa.


title: Hotchkiss 13 mm M1929

text: Hotchkiss esitteli 1920-luvun lopulla joukon 13,2, 25 ja 37 millimetrin ilmatorjunta-aseita. Kaikki perustuivat samankaltaisiin kaasutoimisiin ratkaisuihin. Ensimmäisessä maailmansodassa erittäin varmatoimiseksi osoittautunut 8 mm mle 1914 konekivääri oli edelleen käytössä Ranskassa.


title: Hatsuyuki (1928)

text: Hatsuyuki () oli Keisarillisen Japanin laivaston Fubuki-luokan hävittäjä toisessa maailmansodassa.


title: Hatsuyuki (1928)

text: Alus tilattiin osana vuoden 1923 laivasto-ohjelmaa Maizurun laivastontelakalta. Sen köli laskettiin 12. huhtikuuta 1927 ja alus laskettiin vesille 29. syyskuuta 1928. Alus otettiin palvelukseen 30. maaliskuuta 1929.


title: John Stegeman

text: John Stegeman (s. 27. elokuuta 1976) on alankomaalainen jalkapallovalmentaja ja entinen hyökkääjä. Syyskusta 2014 lähtien hän on toiminut Heracles Almelon päävalmentajana.


title: John Stegeman

text: Stegeman on SBV Vitessen kasvatti ja nousi seuran edustusjoukkueeseen kaudella 1995/96. Peliaika jäi kuitenkin vähäiseksi ja hän hankki kokemusta lainasopimuksella Helmond Sportissa kaudella 1996/97 ja tekikin joukkueelle seitsemän maalia pelaamissaan 16 ottelussa. Kesällä 1997 hän siirtyi Go Ahead Eaglesiin, jossa vakiinnutti paikkansa pelaavassa kokoonpanossa. Maaleja syntyi parhaimmillaan 12 viimeisellä Eagles-kaudella 1999/2000. Stegeman edusti urallaan vielä Heracles Almeloa, AGOVV Apeldoornia ja SC Cambuur-Leeuwardenia. Hän lopetti pelaajauransa vuonna 2007.


title: John Stegeman

text: Valmennusuralle Stegeman siirtyi vuonna 2008, kun hänestä tuli Heracles Almelon apuvalmentaja. Elokuun lopussa 2014 Stegeman nousi potkut saaneen Jan de Jongen seuraajaksi Heraclesin edustusjoukkueen päävalmentajaksi. Syyskuussa seura teki Stegemanin kanssa kauden 2014/15 loppuun ulottuvan sopimuksen. Stegemanin johdolla Heracles säilyi Eredivisiessä ollen 14:s. Kaudella 2015/16 Stegeman jatkoi päävalmentajana ja luotsasi Heraclesin hienosti kuudenneksi. Euro-ottelukarsinnoissa Heracles voitti FC Groningenin ja FC Utrechtin selviten ensimmäistä kertaa seuran historiassa mukaan Eurooppa-liigaan.


title: Miyuki (1928)

text: Miyuki () oli Keisarillisen Japanin laivaston Fubuki-luokan hävittäjä toisessa maailmansodassa.


title: Miyuki (1928)

text: Alus tilattiin osana vuoden 1923 laivasto-ohjelmaa Uraga Dock Companyltä. Sen köli laskettiin 30. huhtikuuta 1927 ja alus laskettiin vesille 26. kesäkuuta 1928. Alus otettiin palvelukseen 29. kesäkuuta 1929.


title: Miyuki (1928)

text: Alus upoposi 29. kesäkuuta 1934 kolaroituaan "Inazuman" kanssa.


title: Achillesaurus

text: Achillesaurus (nimen merkitys: "Achillen lisko") oli teropodeihin kuulunut dinosaurussuku. Se eli myöhäisliitukaudella. "Achillesauruksen" kokoa ei tiedetä. Ravintonaan se käytti hyönteisiä.


title: Achillesaurus

text: "Achillesauruksen" fossiililöydökset ovat vähäiset: vain osittainen luuranko on löydetty. Se löydettiin Argentiinassa Río Negron maakunnassa sijaitsevasta Bajo de la Carpan muodostumasta.


title: Achillesaurus

text: Vuonna 2012 tehdyssä Makovicky "et alin" tutkimuksessa esille nostettiin ajatus siitä, että "Achillesaurus" ja toinen alvarezsauri "Alvarezsaurus" saattavat olla yksi ja sama dinosaurus.


title: Lootuksen sydämen temppeli

text:
Lootuksen sydämen temppeli on Turun Moision kaupunginosassa sijaitseva buddhalainen temppeli, joka valmistui kesällä 2013. Temppelin omistaa Suomen vietnamilaisten buddhalaisten yhdyskunta.
Temppeli on Suomen ensimmäinen buddhalainen temppeli. Se rakennettiin suurimmilta osin Suomen vietnamilaisten buddhalaisten yhdyskunnan jäsenten lahjoituksilla ja talkoovoimilla. Rakennusvaiheessa temppeli joutui useamman kerran ilkivallan kohteeksi. Näistä suurin oli tuhopolttoyritys, jonka jälkeen Turun kaupunki antoi yhdyskunnalle apurahaa.
Temppelin pihalle on pystytetty nelimetrinen marmoripatsas, jolla on painoa melkein kymmenen tonnia. Patsas on nimeltään Ba Ta Quan The Am - myötätunnon jumalattaren patsas.


title: Usugumo (1927)

text: Usugumo () oli Keisarillisen Japanin laivaston Fubuki-luokan hävittäjä toisessa maailmansodassa.


title: Usugumo (1927)

text: Alus tilattiin osana vuoden 1923 laivasto-ohjelmaa Ishikawajiman telakalta. Sen köli laskettiin 21. lokakuuta 1926 ja alus laskettiin vesille 26. joulukuuta 1927. Alus otettiin palvelukseen 26. heinäkuuta 1928.


title: Usugumo (1927)

text: Alus upotettiin 7. heinäkuuta 1944.


title: Isonami (1927)

text: Isonami () oli Keisarillisen Japanin laivaston Fubuki-luokan hävittäjä toisessa maailmansodassa.


title: Isonami (1927)

text: Alus tilattiin osana vuoden 1923 laivasto-ohjelmaa Uraga Dock Companyltä. Sen köli laskettiin 18. lokakuuta 1926 ja alus laskettiin vesille 24. marraskuuta 1927. Alus otettiin palvelukseen 30. kesäkuuta 1928.


title: Uranami (1928)

text: Uranami () oli Keisarillisen Japanin laivaston Fubuki-luokan hävittäjä toisessa maailmansodassa.


title: Uranami (1928)

text: Alus tilattiin osana vuoden 1923 laivasto-ohjelmaa Sasebon laivastoarsenaalilta. Sen köli laskettiin 28. huhtikuuta 1927 ja alus laskettiin vesille 29. marraskuuta 1928. Alus otettiin palvelukseen 30. kesäkuuta 1929.


title: Uranami (1928)

text: Alus upotettiin 26. lokakuuta 1944.


title: IO//IO

text: IO//IO (luetaan: input output // input output) on suomalainen elektronista musiikkia soittava duo. Nimessä ja yhtyeen grafiikoissa on myös viitteitä Jupiterin Io-kuuhun.


title: IO//IO

text: Yhtye perustettiin syyskuussa 2015. Sen musiikkityyli on kokeileva, reaalimaailman ääniä perinteisempiin sähköisiin soittimiin sekoittava, ja pitkät teokset ovat usein täysin improvisoituja.


title: IO//IO

text: Yhtyeen tyyli on lähellä darkwavea, synthwavea, ambientia ja jopa shoegazing-musiikin sisäänpäinkääntyneisyyttä.


title: IO//IO

text: Duon musiikkia on julkaistu ainoastaan internetissä, ja sitä on soitettu muun muassa Ylen "Avaruusromua"-ohjelmassa.


title: George Woltman

text: George Woltman (s. 10. marraskuuta 1957) tunnetaan GIMPS-projektin alullepanijana. Woltmanin luoma projekti etsii mersennen lukuja hyödyntäen Woltmanin kehittämiä Prime95 ja MPrime ohjelmia. Woltman valmistui tietokonetieteiden graduksi MIT:stä. Hän asuu Orlandossa. Hänen GIMPS projektia varten luomansa matematiikkakirjasto on nopein tunnettu kirjasto satunnainen-liukuluku artimetiikan tehtävissä. Kirjastoa hyödynnetään hajautetuissa järjestelmissä, kuten Seventeen or bust projektissa.


title: Shades of Blue

text: Shades of Blue on yhdysvaltalainen rikosdraamasarja, jonka on luonut Adi Hasak. Sarja alkoi Yhdysvalloissa NBC-kanavalla vuoden 2016 tammikuussa. Saman vuoden helmikuussa NBC ilmoitti sarjan jatkuvan toisella tuontantokaudella. Suomessa TV5 aloitti sarjan esittämisen 16. elokuuta 2016. Kuvaamisen ensimmäinen kausi alkoi 4.kesäkuuta 2015 New Yorkissa. Toinen kausi alkoi heinäkuussa 2016 New Yorkissa.


title: Shades of Blue

text: Harlee Santos (Jennifer Lopez) on NYPD:n rikostutkija ja rahavaikeuksista kärsivä yksinhuoltajaäiti. Hänen pomonsa komisario Matt Wozniak (Ray Liotta) on kovaotteinen ja moraalisesti kyseenalainen, korruptioitunut poliisi, joka on FBI:n anti-korruptio ryhmän pääkohde. Kun FBI pidättää Santosin epäiltynä korruptiosta, ja pakottaa tämän soluttautumaan omalle asemalleen, joutuu Santos valitsemaan kahden asian välillä; tehdä oikea teko tyttärensä puolesta tai olla lojaali korruptiotuneille työtovereilleen.


title: Shades of Blue

text: "Tämä artikkelin osa on tynkä."


title: Felix Jaehn

text: Felix Muller Jaehn (s. 28. elokuuta 1994) on saksalainen DJ ja tuottaja, joka tunnetaan tropical house-musiikistaan. Jaehn syntyi Hampurissa ja kasvoi Schönbergissä, lähellä Wismaria Mecklenburg-Etu-Pommerissa. Hän otti viulutunteja viisivuotiaasta ja aloitti DJ-uransa 16-vuotiaana. Hän asui Lontoossa vuoden osallistuttuaan Point Blank Music Collegen kursseille 17-vuotiaana.


title: Beth Hart

text: Beth Hart (s. 24. tammikuuta 1972, Los Angeles, Kalifornia Yhdysvallat) on yhdysvaltalainen laulaja ja bluesmuusikko. Hart on tehnyt oman uransa ohella yhteistyötä mm. Joe Bonamassan kanssan. Suomessa Beth Hart on esiintynyt kaksi kertaa, Helsingin Tavastia-klubilla 11. marraskuuta 2014 sekä Savoy-teatterissa 4. joulukuuta 2015 peruttuaan keikkansa Porin Jazzeilla.


title: Stephen Thomas

text: Stephen Thomas (6. joulukuuta 1809 Bethel, Vermont – 18. joulukuuta 1903 Montpelier, Vermont) oli yhdysvaltalainen sotilas, poliitikko, juristi ja yrittäjä.


title: Stephen Thomas

text: Thomas palveli Unionin armeijassa Yhdysvaltain sisällissodassa toimien valtaosan sodasta everstinä. Thomas kunnostautui erityisesti Cedar Creekin taistelussa lokakuussa 1864, jossa hänen komentamansa divisioona otti vastaan raskaita tappioita hidastaessaan Konfederaation etenemistä. Thomas sai tämän johdosta myöhemmin Yhdysvaltain korkeimman sotilasansiomitalin, Medal of Honorin. Hieman ennen sisällissodan loppua Thomas ylennettiin prikaatikenraaliksi.


title: Stephen Thomas

text: Politiikassa Thomas teki pitkän uran Vermontin paikallispolitiikassa ja hän toimi useiden vuosien ajan Vermontin edustajainhuoneessa sekä kahden vuoden ajan osavaltion varakuvernöörinä. Ennen sisällissotaa Thomas oli demokraatti, mutta hän vaihtoi sodan aikana republikaaniseen puolueeseen.


title: Museokokoelma

text: Museokokoelma on museoesineiden ryhmä, joka on koottu ja järjestetty museon asettamien kriteerien mukaan. Museot keräävät esineistöä maantieteellisen, temaattisen ja ajallisen erikoistumisensa mukaan. Esineiden valintaan vaikuttaa käsitys kulttuuriperinnöstä, mutta suurin kokoelmaan vaikuttava tekijä on sattuma, jonka takia esineet katoavat, tuhoutuvat tai kuluvat loppuun, ennen kuin ne päätyvät museoon.


title: Museokokoelma

text: Museokokoelma luetteloidaan ja dokumentoidaan hyvin. Vain osa museon kokoelmasta on näyttelyissä, ja pääosa kokoelmasta sijaitsee varastossa, jonka olosuhteet pitää säätää esineiden vaatimusten mukaisesti. Kokoelmien vahingoittumista pyritään estämään konservoinnilla, jonka tulee olla tieteellisesti perusteltua.


title: Museokokoelma

text: Museokokoelmista on pakko myös poistaa esineitä, koska tila on usein rajattua. Poistettavaksi esineiksi pyritään valitsemaan museoarvoltaan vähäisimmät objektit, mutta myös rikkoutuneita tai muuten käyttökelvottomia esineitä poistetaan kokoelmista.


title: Museokokoelma

text: Museologisesti museokokoelma määritellään objektien luokaksi, joka on koottu ja järjestetty tiettyjen vaatimusten mukaan. Kokoelmaan kuuluvat esineet muodostavat ryhmän, joita yhdistää jokin tai jotkin yhteiset tekijät.


title: Museokokoelma

text: Museokokoelmilla on kolme keskeistä yleispiirrettä. Kokoelmat muodostuvat erilaisista esineistä, esineet tulevat menneisyydestä ja esineet muodostavat kokonaisuuden.


title: Museokokoelma

text: Museon tunnuspiirteisiin kuuluu jatkuva keräystoiminta, eikä museoita olisi olemassa, jos kukaan ei olisi alkanut kerätä kulttuuriin tai luontoon liittyviä esineitä tai näytteitä. Museot perustuvatkin ihmisen yleiseen ”keräilyhaluun”. Yksityisen ihmisen keräilyn taustalla voi olla mikä motiivi tahansa, mutta museot keräävät esineitä ja näytteitä, joilla on jokin arvo tai merkitys. Kaikki aineelliset objektit voidaan kuitenkin periaatteessa tallettaa museoon. Objektit valitaan keruutilanteessa niiden käytön perusteella, ja esimerkiksi huonekalu voidaan valita muun muassa kulttuurihistorialliseen museoon, taidemuseoon (kuvaamaan muotoilua) ja teknilliseen museoon (esimerkkinä teollisesta muotoilusta).


title: Museokokoelma

text: Museoiden keräystoimintaa määrittävät muutamat peruslähtökohtat: museo ei voi kerätä kaikki mahdollisia esineitä, keräyksen on oltava valikoivaa, hankinnan pitää olla laillinen ja kohteiden on oltava kuvia todellisesta maailmasta.


title: Museokokoelma

text: Koska museoiden kokoelmia kerätään valikoiden, joku tai jokin päättää kokoelmaan valittavat objektit. Sattuma vaikuttaa kokoelman karttumiseen ennen varsinaista päätöstä, sillä sen takia esine katoaa, tuhoutuu tai kuluu loppuun. Sattuman jälkeen toiseksi merkittävin kokoelman muodostumiseen vaikuttava tekijä on lahjoittajat ja myyjät. He valitsevat esineistään ne, jotka he haluavat päätyvän museoon. Tärkein museossa tapahtuva valintatekijä on senhetkinen käsitys kulttuuriperinnöstä eli yleinen mielikuva siitä, mikä on tärkeää, soveliasta ja tarpeeksi arvokasta museoon. Lisäksi kokoelman muodostumiseen vaikuttavat myös hinta, turvallisuus, käyttöoikeudet ja -mahdollisuudet sekä esineen koko.


title: Museokokoelma

text: Keruutoimintaa rajoittavat maantieteelliset, temaattiset ja ajalliset tekijät. Maantieteellisesti museot saattavat keskittyä esimerkiksi keräämään vain kunnallista, maakunnallista, tietyn valtion sisäistä tai jopa koko maailman laajuista aineistoa. Aiheen puolesta museo voi keskittyä esimerkiksi taiteeseen, historiaan, luontoon, kansankulttuuriin, teollisuuteen tai tieteeseen. Ajallisesti museon kokoelma voi sijoittui kaikkialle esihistoriasta nykyaikaan. Hyvä kokoelma voi syntyä vain järkevällä keräämisellä, ja museon on tällöin tiedettävä, mitä esineitä se kerää.


title: Museokokoelma

text: Museoiden vastuulla on myös varmistaa hankintojensa laillisuus. Keräämistä määrittävä lainsäädäntö vaihtelee maittain. Lisäksi keräämisessä tulee ottaa huomioon joitakin kansainvälisiä sopimuksia, joiden pohjalla ovat vuonna 1954 solmittu yleissopimus kulttuuriomaisuuden suojelemiseksi aseellisen selkkauksen sattuessa ja vuonna 1970 solmittu yleissopimus kulttuuriomaisuuden luvattoman tuonnin, viennin ja omistusoikeuden siirron kieltämiseksi ja ehkäisemiseksi. Näiden lisäksi on alueellisia sopimuksia, kuten eurooppalainen yleissopimus arkeologisen perinnön suojelusta.


title: Museokokoelma

text: Dokumentoinnilla varmistetaan esineen hyväksyminen kokoelmaan, sen tunnistaminen ja tiedon säilyttäminen sekä ehkäistään katoamista. Jokainen museoon tuleva uusi esine pitäisi välittömästi dokumentoida. Vastaanottolomakkeeseen merkitään muun muassa tietoja esineen luovuttajasta ja esineen kuvaus. Vastaanoton jälkeen esineeseen tai sen pakkaukseen kiinnitetään tilapäinen etiketti. Tämän jälkeen esine kuvataan vielä diaarioon.


title: Museokokoelma

text: Museon täytyy selvittää ennen esineen hyväksymistä kokoelmiinsa sen omistusoikeus. Eri maiden lait poikkeavat toisistaan, mutta esimerkiksi esihistoriallisten esineiden määräyksiin joudutaan kiinnittämään huomiota.


title: Museokokoelma

text: Museon kokoelmiin pysyvästi liitettävät esineet luetteloidaan myös pysyvästi. Luettelointitiedostoon merkitään kaikki esineen olennaiset tiedot. Esineelle annetaan myös yksilöllinen inventointinumero. Luettelointirutiinit vaihtelevat museoiden välillä; esimerkiksi arkeologista ja luonnontieteellistä materiaalia ei ole aina järkevää luetteloida yksittäisenä esineinä, vaan yhtenä hankintaeränä. Luetteloinnin yhteydessä kulttuurihistoriallisissa museoissa ja taidemuseoissa esine myös kuvataan.


title: Museokokoelma

text: Museoihin tulevan kohteen hoito alkaa heti sen vastaanotosta, jolloin siitä kerätään kaikki tarvittavat tiedot ja tutkitaan sen kunto. Museo usein hylkää esineet, joista puuttuu olennaisia osia tai jotka ovat rikkinäisiä. Lisäksi vastaanotossa tulee selvittää, ettei kohteessa ole tuholaisia, pitkälle edennyttä korroosiota tai sieniä. Kaikkia tuholaisia ei pysty näkemään helposti, joten uusi kohde sijoitetaan ensimmäisenä vastaanottotilaan, jotta mahdolliset tuholaiset eivät leviäisi muualle museoon.


title: Museokokoelma

text: Museo-objektit puhdistetaan, ennen kuin ne siirretään sijoituspaikkaansa, varastoon tai joskus näyttelyyn. Yleensä puhdistus ei aiheuta ongelmia, mutta sopivan puhdistusmenetelmän löytäminen voi olla haastavaa, jos kohdetta vaivaa ruoste tai pinttynyt lika. Ennen varastoon siirtämistä esineistä tarkastetaan, että se pysyy kokonaisena ja vahvistetaan liitokset ja vastaavat. Museoesineet ja -näytteet joutuvat koville näyttelyissä ja siirroissa. Näyttelyissä on omat riskitekijänsä, sillä niissä kuljetukset, ilmastoerot varasto- ja näyttelytilojen välillä, näyttelytilojen valaistus, mekaaninen kuluminen, vandalismi tai varkaudet saattavat aiheuttaa ongelmia.


title: Museokokoelma

text: Museokokoelmia säilytetään varastotiloissa, kun ne eivät ole esillä näyttelyissä. Varastotilojen tulee täyttää tietyt kriteerit, joita myös pitää tarkkailla. Esimerkiksi lämpötilan, suhteellisen kosteuden, valon ja ilmanvaihdon pitää täyttää sinne varastoitujen esineiden tarpeen. Ahtaus on yksi eniten varastoinnissa vahinkoa aiheuttava tekijä, joten varastossa pitää olla myös vapaata tilaa kokoelmien laajentumiselle.


title: Museokokoelma

text: Konservoinnilla pyritään estämään vahinkojen sattumista museon kokoelmalle. Kokoelmaa voivat vahingoittaa useat eri tekijät. Näitä ovat inhimilliset tekijät, kuten vandalismi, tapaturmat ja varkaudet, ympäristötekijät, kuten tulipalot, vesivahingot ja lika, ilmastolliset tekijät, kuten lämpötilan ja kosteuden vaihtelut sekä ilmansaasteet, säteilytekijät, kuten ultraviolettisäteily, biologiset tekijät, kuten hyönteiset ja sienet, väärät työmenetelmät, onnettomuudet ja luonnonkatastrofit sekä aseelliset konfliktit.


title: Museokokoelma

text: Ehkäisevää konservointia varten konservaattorit osallistuvat muun muassa tilojen suunnitteluun, näyttelyiden rakentamiseen ja kuljetuksiin. Jotkut kohteet joudutaan konservoimaan heti niiden tullessa museoon; tällaisia kohteita ovat esimerkiksi maalöydöt sekä vedenalainen ja luonnontieteellinen materiaali. Tuhoutumisvaara on selvä syy aloittaa konservointi, mutta sitä tehdään myös esteettisistä syistä. Erityisesti taidemuseoissa kohteen ulkonäkö on tärkeää. Lisäksi kohteita joudutaan konservoimaan, jotta niitä voidaan tutkia paremmin tai käyttää opetustoiminnassa.


title: Museokokoelma

text: Konservointi aloitetaan aina kuntotarkoituksella ja materiaalimäärittelyllä. Kun nämä asiat on selvitetty, varsinaiset konservointitoimenpiteet pystytään määrittelemään. Kuntotarkoitus pitää tehdä myös, kun museosta tehdään lainauksia ja kun lainauksia palautetaan. Konservaattorin tulee tarkistaa myös museoon tulevat lainat.


title: Museokokoelma

text: Konservoinnin tekee konservaattori yhteistyössä kohteen tuntevan tutkijan kanssa. Konservointia ei pysty tekemään ilman asiantuntemusta, ja konservaattorin tulee tuntea myös alan eettinen säännöstö. Konservoinnin tulee olla myös tieteellisesti perusteltua ja tutkittua, ja sen vaiheet on dokumentoitava. Lisäksi peruuttamattomia muutoksia on yleensä vältettävä eikä konservointia tule tehdä, jos sen seurauksista ei ole varmaa tietoa, ja vaurioituneet osat on korjattava, jos mahdollista.


title: Museokokoelma

text: Museokokoelmien kasvaminen on pakottanut museot miettimään poistopolitiikkaansa. Joissakin maissa museoilta vaaditaan jopa poisto-ohjelmaa, jonka asettamissa raameissa kokoelmaa seulotaan ja järkevöitetään. Lisäksi Kansainvälisen museoneuvoston ICOM:n eettisissä säännöissä vaaditaan, että museolla pitää olla ohjeet sallituista keinoista poistaa esine lopullisesti kokoelmastaan.


title: Museokokoelma

text: Kokoelmista saatetaan poistaa esimerkiksi rikkoontuneet ja vaaralliset esineet, käyttökelvottomat näytteet sekä esineet, joista ei ole omistus- tai käyttötietoja. Esineen käyttökontekstin puuttuminen saattaa johtaa poistamiseen, jos museon kokoelmassa on jo vastaavia esineitä paremmin tiedoin. Lisäksi museoesineitä tulee arvioida koko kokoelman kannalta. Poistettaviksi esineiksi voivat tästä syystä valikoitua museoarvoltaan vähäisimmät objektit.


title: Museokokoelma

text: Museokokoelmasta voidaan poistaa esineitä useilla eri tavoilla. Esine voidaan poistaa kokoelmasta hallinnollisesti siirtämällä se museopedagogisiin tarkoituksiin tai museon yleiseksi koriste-esineeksi. Lisäksi esine poistuu virallisesti kokoelmasta hallinnollisesti, kun se todetaan tuhoutuneeksi, varastetuksi tai kadonneeksi. Museoesine voidaan myös lahjoittaa toiseen museoon tai muuhun julkiseen käyttöön, palauttaa sen alkuperäiselle omistajalle tai alkuperäiseen sijaintiin tai myydä yksityishenkilöille tai yrityksille.


title: Museokokoelma

text: Museoesine tuhotaan, jos sille ei löydy muuta poistotapaa tai se määritellään ensisijaisesti tuhottavaksi sen elinkaaren, kunnon tai siihen liittyvien riskien vuoksi. Esineen tuhoamiseen voi liittyä sen materiaalien tai osien laittamista kierrätykseen.


title: Hasiskultti

text: Hasiskultti on rockyhtye Seremonian 7" vinyylisingle, joka julkaistiin 8. toukokuuta 2015. Sitä julkaistiin 350 kappaletta mustalla vinyylillä sekä 100 kappaletta hasiksen ruskealla vinyylillä.


title: Hasiskultti

text: Single julkaistiin samana päivänä yhtyeen kolmannen pitkäsoiton "Kristalliarkin" kanssa, eikä se sisälly studiolevylle.


title: Ovi (kappale)

text: Ovi on rockyhtye Seremonian single, joka julkaistiin 19. huhtikuuta 2013. Siitä julkaistiin rajoitettu 500:n kappaleen 7" vinyylipainos.


title: Vallonian kaivoskohteet

text: Vallonian kaivoskohteet koostuu neljästä kaivoksesta, jotka sijaitsevat Valloniassa, Etelä-Belgiassa. Kaivokset olivat Belgian suurimpia hiilikaivoksia ja ne kuvaavat aikansa arkkitehtuuria. Kaivokset ovat lännestä itään: Blegny-Mine, Bois du Cazier, Bois-du-Luc ja Grand Hornu. Etäisyyttä kauimmaisten kaivosten välillä on noin 170 kilometriä, Vallonian kaivoskohteet ovat osa UNESCOn maailmanperintöluetteloa, johon ne valittiin vuonna 2012.


title: Lavelanet

text: Lavelanet on kunta Lounais-Ranskassa Ariègen departementissa Languedoc-Roussillon-Midi-Pyrénées'n alueella. Se on ollut aikanaan tekstiiliteollisuuden keskus. Tästä ajasta on kaupungissa muistona tekstiilimuseo "Musée du textile et du peigne en corne".


title: Mirepoix (Ariège)

text: Mirepoix on kunta Lounais-Ranskassa Ariègen departementissa Languedoc-Roussillon-Midi-Pyrénées'n alueella.


title: Mirepoix (Ariège)

text: Mirepoix on vanha keskiaikainen kaupunki. Sen nähtävyyksiä on puukoristeinen talo "Maison des Consuls", sekä 1200-luvulla rakennettu Saint-Mauricen katedraali.


title: Rock’n’rollin maailma

text: Rock’n’rollin maailma on rockyhtye Seremonian single, joka julkaistiin alun perin 18. toukokuuta 2012 YouTube-videopalvelussa. Singlestä julkaistiin myös 500:n kappaleen rajoitettu 7" vinyylipainos.


title: Rock’n’rollin maailma

text: Single jakoi ilmestyessään kriitikoiden mielipiteitä, ja muun muassa radioasema The Voicen kanavapäällikkö Jussi Mäntysaari kirjoitti julkaisua seuranneena päivänä blogiinsa yhtyeestä negatiivissävytteisesti.


Koripallon alle 20-vuotiaiden Euroopan-mestaruuskilpailut on FIBA Europen järjestämä koripallon mestaruusturnaus. Turnaus pelattiin ensimmäisen kerran vuonna 1992 ja alussa alle 22-vuotiaiden turnauksena. Vuoteen 2004 asti turnaus pelattiin joka toinen vuosi ja vuodesta 2005 lähtien vuosittain.


title: Koripallon alle 20-vuotiaiden Euroopan-mestaruuskilpailut

text: Suomi osallistui u20-EM-turnaukseen ensimmäisen kerran kotikisoissaan 2016.


text:
"Vuoden 2016 turnauksen jälkeen."
'* Sisältää myös Jugoslavian liittotasavallan/Serbia ja Montenegron mitalit.


title: Codex Leicester

text: Codex Leicester on Leonardo da Vincin 1500-luvun alussa kirjoittama käsikirjoitus. Koodeksi tunnettiin jonkin aikaa myös edellisen omistajansa Armand Hammerin mukaan nimellä Codex Hammer, kunnes nykyinen omistaja Bill Gates palautti käyttöön nimen Codex Leicester.


title: Codex Leicester

text: Teos käsittelee pääasiassa hydrologiaa eli vesitiedettä., mutta siinä on myös tutkimuksia optisesta tähtitieteestä, maapallosta ja maapallon sijainnista, navigaatiomenetelmista, etäisyyden mittausmenetelmistä sekä taivaan sinisen värin aiheuttajasta. Käsikirjoitus on kirjoitettu 72:lle pellavapaperista tehdylle irtolehdelle vuosina 1506–1510. Paperit on nidottu kirjaksi viimeistään 1800-luvulla.


title: Codex Leicester

text: Käsikirjoituksen ensimmäinen varmasti tunnettu omistaja on taidemaalari Giuseppi Ghezzi, joka osti teoksen vuonna 1690. Thomas Coke, Leicesterin jaarli, osti sen vuonna 1717, kunnes suku myi sen huutokaupassa vuonna 1980 Armand Hammerille. Hammerin kuoltua käsikirjoitus huutokaupattiin jälleen, ja nykyinen omistaja Bill Gates osti sen vuonna 1994. Käsikirjoitus on ainoa merkittävä yksityisomistuksessa oleva tieteellistä tekstiä sisältävä da Vincin käsikirjoitus. Bill Gates maksoi siitä 30,8 miljoonaa Yhdysvaltain dollarilla. Kyseessä oli kautta aikain suurin summa, joka käsikirjoituksista on huutokaupassa maksettu.


title: Museoarkkitehtuuri

text: Museoarkkitehtuurissa joudutaan ottamaan huomioon sekä kokoelman, työntekijöiden että yleisön vaatimukset. Rakennusten monimuotoisuudesta johtuen niitä pidetään kiinnostavina arkkitehtuurisuunnittelun kohteina. Suurin osa museoista sijaitsee kuitenkin muuhun käyttöön tarkoitetussa rakennuksessa, jolloin sisäarkkitehtuuria joudutaan usein mukauttamaan museokäyttöä varten.


title: Museoarkkitehtuuri

text: Ensimmäisiä esinekokoelmia sijoitettiin usein linnoihin ja palatseihin, jollaisissa monet nykyisetkin museot sijaitsevat. Saksassa 1800-luvulla rakennetut Altes Museum ja Glyptoteekki ovat olleet usean museon mallina.


title: Museoarkkitehtuuri

text: Nykyaikainen museoarkkitehtuuri syntyi vasta 1920- ja 1930-luvuilla, jolloin funktionalismissa alettiin korostaa rakennusten suunnittelussa niiden käyttötarkoitusta. Museoista alkoi tulla jopa eräänlaisia välineitä, joissa pyrittiin hävittämään arkkitehtuurin vaikutus, kun sisätiloissa on pyritty valkoisiin seiniin, yksivärisiin lattioihin ja koristelemattomiin kattoihin. Museoarkkitehtuurin arvostus on kasvanut huomattavasti 1900-luvun aikana, ja monet vuosisadan lopun museorakennukset ovat myös rakennustaiteellisesti arvokkaita.


title: Museoarkkitehtuuri

text: Museoarkkitehtuurissa törmäävät yhteen kaksi vastakkaista lähtökohtaa, jotka voivat joskus olla myös hankalasti yhteensovitettavissa. Toisaalta tarvitsee huomioida kokoelmia ja niiden varastointia, kuljetusta ja esilläpitoa ja toisaalta yleisöä ja työntekijöitä koskevat turvallisuusmääräykset. Esimerkiksi jotkin esineet vaativat säilyäkseen sellaista kosteutta ja lämpöä, joka on ihmiselle haitallista, ja joitakin esineitä joutuu säilyttämään niin hämärässä, että se aiheuttaa ongelmia näyttelyille. Museoita pidetäänkin usein haasteellisina ja kiinnostavina arkkitehtuurisuunnittelun kohteina, koska niissä yhdistyvät julkisen rakennuksen näyttävyys- ja kestävyysvaatimukset sekä monimutkaiset toiminnalliset ja tekniset aspektit.


title: Museoarkkitehtuuri

text:
Ahdas kaupunkirakenne vaikuttaa useiden museoiden tilaratkaisuihin, ja monet museot on jouduttu sijoittamaan varastoineen sekä näyttely- ja työtiloineen perinteiseltä kerrostalolta näyttävään rakennukseen. Niiden arkkitehtuuri on osoittautunut käytännöllisyyden kannalta haastavaksi. Museot, joiden näyttely- ja muut yleisötilat on sijoitettu matalaan rakennusosaan ja muut tilat monikerroksiseen tornitilaan, ovat sen sijaan olleet onnistuneita ratkaisuja. Tällaisia museoita ovat muun muassa Pariisin Musée national des Arts et Traditions Populaires, Museum of London ja Lissabonin Calouste Gulbenkian -museo.
Useat museorakennukset on sijoitettu puistoon, koska ne tarjoavat suurille näyttelyrakennuksille varsin vapaat mahdollisuudet. Lisäksi puistot ovat usein turvallisia ja saasteettomia sekä ne mahdollistivat näyttelyiden siirtämisen myös ulkotiloihin. Tunnettuja puistoihin rakennettuja museoita ovat Alankomaiden Kröller-Müller-museo ja Tanskan Louisiana sekä Suomessa Helsingin kaupungin taidemuseo ja Tampereen Sara Hildénin taidemuseo sekä Jyväskylän Keski-Suomen museo ja Alvar Aalto -museo.


title: Museoarkkitehtuuri

text: Kansainvälisen museoneuvoston selvityksen mukaan noin 80 prosenttia museoista sijaitsee edelleen johonkin muuhun käyttöön suunnittelussa rakennuksessa, joista suurin osa on palatsi- tai muuta julkista arkkitehtuuria. Tällaisten vanhojen rakennusten soveltaminen ja uudistaminen on usein erittäin vaikeaa, ja lisäksi monet museorakennukset ovat vielä kulttuuriperintökohteita, jolloin sisäarkkitehtuurikin joudutaan säilyttämään ennallaan ja museon sopeuduttava käytettäviin tiloihin.


title: Museoarkkitehtuuri

text: Varhaisten kokoelmien ja museoiden sijoituspaikat eivät muuttuneet kovinkaan paljoa Antiikin Kreikasta 1700-luvulle. Kokoelmat sijoitettiin usein linnoihin tai palatseihin. Museoarkkitehtuurin osalta ainoa merkittävä uudistus oli rakennusten välisen gallerian ottaminen taidekokoelmien esittelypaikaksi. Sivuvaloinen galleria sopi erinomaisesti taiteen esittelyyn, kun keinovalosta ei ollut vielä päivänvalon korvaajaksi. Galleria onkin jo 1400-luvulta lähtien ollut monissa kielissä taidemuseon synonyymi.


title: Museoarkkitehtuuri

text: Vaikka 1700-luvulla avattiin useita museoita yleisölle, pääosa niistä sijaitsi edelleen palatseissa. Ensimmäisen kerran museorakennus oli 1750-luvulla itsenäisen arkkitehtuurisuunnittelun kohteena. Tällöin Ranskassa järjestettiin kaksi suunnittelukilpailua, jonka kohteet olivat gallerian liittäminen palatsiin ja erilaisiin taidetarkoituksiin osoitettu ”taidesalonki”. Varhaisimpia esimerkkejä rakennuksen suunnittelusta museokäyttöön ovat Fridericianum ja Museo del Prado, joka suunniteltiin alkujaan luonnontieteelliseksi museoksi.


title: Museoarkkitehtuuri

text:
Ranskan suuren vallankumouksen jälkeen kansallismuseoaate levisi ympäri Eurooppaa ja museoarkkitehtuurin painopiste siirtyi Saksaan. Ranskalainen Jean-Nicolas-Louis Durand oli vielä 1800-luvun alussa kirjoittanut teoksessaan "Précis des leçons" standardeja useille rakennustyypeille. Hänen museomallissaan oli neljä siipeä neliönmuotisessa rakennelmassa, jonka keskellä oli kreikkalaisen ristin muotoisen käytävät ja keskusrotunda. Jokaiseen siipeen oli oma sisäänkäyntinsä, jota edelsi pitkä portiikki.
Karl Friedrich Schinkelin Berliiniin suunnittelema Altes Museum (1830) oli pitkään monien museorakennusten esikuva. Se sijaitsee kaupungissa keskeisellä paikalla, ja se on kaksikerroksinen julkisivultaan avoin monumentaalirakennus. Sen julkisivua koristaa rakennusten mittainen pylväiden kannattama avoin halli. Toinen merkittävä saksalainen museo on samana vuonna valmistunut, Leo von Klenzen suunnittelema temppelimäinen Glyptoteekki. Pelkistetyn ja ulospäin suljetun rakennuksen tilat on ryhmitelty keskellä sijaitsevan valopihan ympärille. Klenze muutti Glyptoteekin suunnitelmaa useaan kertaan ja päätyi lopulta Durandin malliin, vaikkakin ilman kreikkalaista ristiä ja keskusrotundaa. Altes Museumin tavoin Glyptoteekki on ollut usean museorakennuksen esikuva.


title: Museoarkkitehtuuri

text: Museoarkkitehtuuri otti uusia kehitysaskelia 1800-luvun puolivälissä, jolloin museoita alettiin rakentaa myös puistoihin. Kehitykseen vaikutti erityisesti maailmannäyttelyt, joiden vaatimia suuria tiloja ei pystytty sijoittamaan normaaliin kaupunkirakenteeseen. Monet maailmannäyttelyyn suunnitelluista rakennuksista siirtyivät tapahtuman jälkeen museokäyttöön. Maailmannäyttely kehitti myös rakennustekniikkaa, sillä 1800-luvulla teräsrakenteita ja betonia opittiin käyttämään aivan uudella tavalla.


title: Museoarkkitehtuuri

text:
Maailmannäyttelyitä varten rakennettiin myös suuria hallimaisia tiloja, mutta ne olivat museoarkkitehtuurissa harvinaisia vielä 1800-luvun lopulla. Pääosa ajan museoista olivat palatsimaisia ja jäykkiä, ja niiden tyypillisiä sisätilaratkaisuja olivat korkeat keskushallit ja monumentaaliportaikot. Näyttelytilat saivat valaistuksen kattoikkunoista, ja ikkunattomat ulkoseinät koristeltiin näyttävästi. Tällainen tyyli on tyypillistä erityisesti uusrenessanssia edustavissa Lontoon Victoria and Albert Museumissa, Tukholman Nordiska museetissa, Ruotsin kansallismuseossa, Wienin taidehistoriallinen museossa ja Helsingin Ateneumissa. Vaikka niitä on myöhemmin pidetty huonosti valaistuina, jäykkinä ja epäkäytännöllisinä, ne edustivat oman aikansa tyyli-ihanteita, tekniikka ja kalliita materiaaleja. Esimerkiksi Ateneumin rakentaminen vei neljänneksen koko Suomen suuriruhtinaskunnan vuosibudjetista.
Nykyaikainen museoarkkitehtuuri syntyi 1920- ja 1930-luvuilla, jolloin arkkitehtuuria hallitsi funktionalismi, joka korosti suunnittelussa rakennuksen käyttötarkoitusta. Museorakennuksessakin piti ottaa huomioon museotyön tavoitteet. Funktionalismiin kuului olennaisena osana toimintojen eriyttäminen, ja museotilat jaettiin tavallisesti yleisö-, toimisto- ja näyttelytiloihin. Tunnetuimmat funktionalistista arkkitehtuuria edustavat museorakennukset eivät kuitenkaan syntyneet etujoukossa, vaan ne tehtiin 1950- ja 1960-luvuilla. Puhdaslinjaista funktionalismia edustavat muun muassa Ludwig Mies van der Rohen Berliiniin suunnittelema Neue Nationalgalerie ja Kölnin Roomalais-saksalainen museo.


title: Museoarkkitehtuuri

text: Ajatus museoarkkirakennuksesta eräänlaisena välineenä, jossa pyrittiin käytännössä häivyttämään arkkitehtuuri, on erityisen vahva New Yorkin Museum of Modern Artissa. Sen tilat haluttiin mahdollisimman joustavaksi ja ”neutraaleiksi”. Museoiden sisätilat olivat aikaisemmin koristeltu näyttävästi, mutta MoMA:n sisätiloissa pyrittiin vähentämään itse arkkitehtuurin huomioarvoa: seinät ovat valkoiset, lattiat yksiväriset ja katot koristelemattomat. Tällainen arkkitehtuuri on vaikuttanut laajalti 1900-luvun jälkipuoliskon museoissa.


title: Museoarkkitehtuuri

text:
Museoarkkitehtuurin on 1960-luvulta lähtien vaikuttanut yleinen kulttuuripolitiikka, joka on yhdistänyt museot osaksi laajaa kulttuurikenttää. Erityisesti Ranskassa on syntynyt ratkaisuja, joissa rakennukseen sijoitettiin museon lisäksi monia erilaisia toimintoja. Museoista haluttiin tehdä aktiivisia kulttuurikeskuksia. Tämän ideologian pohjalta syntyneistä rakennuksista tunnetuin on Pariisin Pompidou-keskus, jossa on taidemuseo, teollisen taiteen keskus, taidehalli ja kokeilevan musiikin keskus.
Museorakennukset ovat 1900-luvun lopulla saaneet saman aseman, joka kirkkoarkkitehtuurilla oli aikaisempina vuosisatoina. Arkkitehdit saavat usein vapauden suunnitella mielikuvituksellisia museorakennuksia, jotka kilpailevat koollaan ja rakennustaiteellisilla arvoillaan. Tällainen kehitys on ollut erityisen hyvin nähtävissä Yhdysvalloissa, Saksassa ja Japanissa. Monien uusien museorakennusten arkkitehtuuri on saattanut herättää laajempaa kiinnostusta kuin museoiden esineistö. Esimerkiksi Helsingin nykytaiteen museo Kiasma herätti alkuvaiheessa erityisen paljon keskustelua itse rakennuksesta ja sen sopivuudesta ympäristöönsä.


title: Koripallo kesäolympialaisissa 2016 – miesten kokoonpanot

text: Tässä artikkelissa luetellaan kaikkien Rio de Janeiron kesäolympialaisten 2016 miesten koripalloturnaukseen osallistuvien joukkueiden kokoonpanot.


text: Australia nimesi olympiajoukkueensa 11. heinäkuuta.


text: Alustava ryhmä.


text: Yhdysvallat nimesi olympiajoukkueensa 28. kesäkuuta. Joukkue on ennakkosuosikki useista merkittävistä poisjäänneistä huolimatta.


text: Argentiinan kisajoukkue nimettiin 16. heinäkuuta.


text: Kisajoukkueeseen alun perin valittu Anderson Varejão joutui luopumaan paikastaan loukkaantumisen vuoksi. Hänen tilalleen joukkueeseen nimettiin Cristiano Felício.


text: Espanja nimesi lopullisen olympiajoukkueensa 28. heinäkuuta.


text: Liettua nimesi olympiajoukkueensa 16. heinäkuuta. Joukkueeseen alun perin nimetty Edgaras Ulanovas loukkaantui ja korvattiin Vaidas Kariniauskasilla.


text: Joukkueen kapteeni Olumide Oyedeji lähti joukkueesta henkilökohtaisten syiden vuoksi.


title: Alps Hockey League

text: Alps Hockey League on jääkiekkoliiga jota pelataan Italiassa, Itävallassa ja Sloveniassa. Sarja perustettiin Inter-National-Leaguen tilalle kaudelle 2016-2017. Sarja toimii Itävallan toiseksi korkeimpana sarjatasona. Sarjaan osallistuu yhteensä 16 joukkuetta, kolmesta eri maasta. Sarjan Itävallan joukkueet ovat toiseksi korkeammalta sarjatasolta tuttuja, sekä maan pääsarjan Erste Bank Eishockey Ligan kakkosjoukkueita. Italiasta sarjaan osallistuu 8 joukkuetta. Kaikki näistä pelasivat kaudella 2015-2016 Italian pääsarjassa Serie A:ssa. Joukkueet pelaavat myös sarjan sisällä Italian mestaruudesta. Näiden lisäksi sarjassa pelaa kaksi joukkuetta Sloveniasta, HDD Jesenice sekä HDD Olimpija Ljubljana.


title: Koivuhaan arboretum

text: Koivuhaan arboretum on Vantaan Tikkurilan suuralueen Koivuhaan kaupunginosan pohjoisosassa Kylmäojan purolaaksossa sijaitseva puulajipuisto, jossa oli vuonna 2005 jo noin 170 puuvartista lajia. Arboretumin alue on osa noin neliökilometrin laajuista Tikkurilan keskuspuistoksi kutsuttu viheraluetta.


title: Koivuhaan arboretum

text: Etenkin aiemmin myös "Ystävyydenpuistoksi" kutsutun puulajipuston alkuna oli Vihervuoden 1985 tapahtuma, jossa yhdistykset ja yritykset istuttivat nimikkopuitaan puistoalueelle.


title: Koivuhaan arboretum

text: Meiramitien puoleisella sivustalla on pysäköintialue. Puistossa on polkuverkosto ja levähdyspaikkoja. Tunnistamisen helpottamiseksi puulajipuiston kasveja on merkitty kasvikohtaisin nimitolpin.


title: Koivuhaan arboretum

text: Arboretumin noin 5,5 hehtaarin aluetta on tarkoitus täydentää noin kolmen hehtaarin laajennuksella lähivuosina.


title: Codex Atlanticus

text: Codex Atlanticus on suurin yhteen koottu kokoelma Leonardo da Vincin papereita. Se on saanut nimensä atlas- eli kartastomuotoon kootuista sivuista. Kokoelma koostuu nykyään 12 osasta, joita säilytetään Ambrosiuksen kirjastossa Milanossa. Kokoelmassa on 1119 sivua piirroksia ja kirjoituksia vuosilta 1478-1519. Kokoelma sisältää muun muassa luonnoksia lentävistä laitteista ja aseista sekä kasvitieteellisiä ja matemaattisia tutkielmia.


title: Codex Atlanticus

text: Alun perin kokoelma oli koottu suureksi kirjaksi, jossa oli yhteensä 1750 kappaletta da Vincin muistikirjan sivuja tai erikokoisia osia tai katkelmia sivuista. Kokoelman oli koonnut yhteen kuvanveistäjä Pompeo Leoni. Osa Leonin hallussa olleesta materiaalista on ilmeisesti nyt kadonnut.


title: Adamantisaurus

text: Adamantisaurus (nimi tarkoittaa "Adamantinan liskoa") oli titanosaureihin kuulunut sauropodi ja dinosaurussuku, joka eli 93-70 miljoonaa vuotta sitten myöhäisliitukaudella. "Adamantisaurukset" olivat kasvinsyöjiä, ja niiden fossiileita on löydetty Brasiliasta, Adamantinan muodostelmasta.


title: Adamantisaurus

text: "Adamantisaurus" tarkoittaa "Adamantinan liskoa", joka tulee kyseisen dinosauruksen löytöpaikan, Adamantinan muodostelman, nimestä. Lajinimi "mezzalirai" on annettu paleontologi Sergio Mezzaliran mukaan, joka löysi "Adamantisauruksen" jäänteet ja ensimmäisenä mainitsi ne.


title: Adamantisaurus

text: "Adamantisauruksen" jäänteet olivat ensin mainittu vuonna 1959. Dinosaurus oli pitkään ilman nimeä, kunnes vuonna 2006 brasilialaiset paleontologit Rodrigo Santucci ja Reinaldo Bertini nimesivät sen "Adamantisaurukseksi". Kyseinen dinosaurus oli vuoden 2006 ensimmäinen nimetty dinosaurus.


title: Adamantisaurus

text: "Adamantisauruksesta" on löydetty vain kuusi häntänikamaa, mutta oletetaan että se oli erittäin suuri dinosaurus pitkällä kaulalla ja hännällä. "Adamantisaurus" on ehkä ollut panssaroitu, mutta lisätodisteiden puuttuessa, sen tarkka ulkonäkö säilyy mysteerinä. Vähäisten fossiililöydösten vuoksi on myös vaikea määrittää "Adamantisauruksen" sijoitus ja sukulaissuhteet muihin dinosauruksiin. Tosin "Adamantisauruksella" on havaittu olleen joitain yhtäläisyyksiä aeolosauruksen ja trigonosauruksen kanssa.


title: Adamantisaurus

text: "Adamantisauruksen" koko on fossiilien vähäisyydestä johtuen tuntematon.


title: Janne Grönroos

text: Janne Grönroos (s. 21. elokuuta 1984, Hanko) on suomalainen radiojuontaja ja stand up -koomikko. Hän on juontanut Yle X3M -kanavalla muun muassa ohjelmia "Listan", "Galleriet", "Blond" ja "Succémorgon". Vuonna 2012 Grönroos julkaisi ruotsalaisen laulaja Pandoran kanssa dueton ”Drottningen av Åland”, jota on YouTubessa kuunneltu ja katseltu yli puoli miljoonaa kertaa.


title: Janne Grönroos

text: Grönroos alkoi opiskeluaikoinaan Vaasassa seurustella laulaja Krista Siegfridsin kanssa, ja he kihlautuivat lokakuussa 2014.


title: Ayanami (1929)

text: Ayanami () oli Keisarillisen Japanin laivaston Fubuki-luokan hävittäjä toisessa maailmansodassa.


title: Ayanami (1929)

text: Alus tilattiin Fujinagatan telakalta. Sen köli laskettiin 20. tammikuuta 1928 ja alus laskettiin vesille 5. lokakuuta 1929. Alus otettiin palvelukseen 30. huhtikuuta 1930.


title: Ayanami (1929)

text: Aluksen miehistö upotti aluksensa 15. marraskuuta 1942.


title: Asagiri (1929)

text: Asagiri () oli keisarillisen Japanin laivaston Fubuki-luokan hävittäjä toisessa maailmansodassa.


title: Asagiri (1929)

text: Alus tilattiin Sasebon laivastontelakalta. Sen köli laskettiin 12. joulukuuta 1928 ja alus laskettiin vesille 18. marraskuuta 1929. Alus otettiin palvelukseen 30. kesäkuuta 1930.


title: Amagiri (1930)

text: Amagiri () oli keisarillisen Japanin laivaston Fubuki-luokan hävittäjä toisessa maailmansodassa.


title: Amagiri (1930)

text: Alus tilattiin Ishikawajiman telakalta. Sen köli laskettiin 28. marraskuuta 1928, ja alus laskettiin vesille 27. helmikuuta 1930. Alus otettiin palvelukseen vielä samana vuonna 10. marraskuuta.


title: Akebono (1930)

text: Akebono () oli keisarillisen Japanin laivaston Fubuki-luokan hävittäjä toisessa maailmansodassa.


title: Akebono (1930)

text: Alus tilattiin Sasebon laivastontelakalta, missä köli laskettiin 25. lokakuuta 1929. Alus laskettiin vesille 7. marraskuuta 1930 ja otettiin palvelukseen 31. heinäkuuta 1931.


title: Medicien villat ja puutarhat

text: Medicien villat ja puutarhat (, ) on Unescon maailmanperintökohde Toscanassa Italiassa. Se koostuu kahdestatoista villasta ja kahdesta puutarhasta. Ne sijaitsevat Firenzen metropolikaupungissa sekä muualla Toscanassa. Perintökohteet on rakennettu 1400–1600-luvuilla. Ne kuuluivat Medicien suvun hallintaan. Medicien villat ja puutarhat valittiin maailmanperintöluetteloon vuonna 2013.


title: Medicien villat ja puutarhat

text: Medicien huviloista merkittävimmät on nimetty maailmanperintökohteeksi:


title: Kamikaze-luokka (1922)

text: Kamikaze-luokka () oli keisarillisen Japanin laivaston hävittäjäluokka, johon piti kuulua 27 alusta. Näistä kuitenkin valmistui ainoastaan yhdeksän loppujen tultua peruutetuiksi. Luokan alukset olivat palveluksessa 1921–1947.


title: René Hake

text: René Hake (s. 18. joulukuuta 1971) on alankomaalainen jalkapallovalmentaja ja entinen jalkapalloilija.


title: René Hake

text: Haken pelaajaura jäi lyhyeksi. Hän pelasi juniorina SC Oranjessa ja FC Emmenissä, mutta ura aikuisten tasolla jäi tekemättä. Hän siirtyi valmennustehtäviin nuorena, 22-vuotiaana, kun hänestä tuli kesällä 1994 FC Emmenin juniorivalmentaja. Hän opiskeli Heerenveenin CIOS-urheiluinsituutissa valmennusta ja valmensi Emmenin juniorijoukkueita. Vuonna 2005 Hake siirtyi Emmenistä FC Twenten ja Heracles Almelon yhteisen junioriakatemian valmentajaksi. Hän valmensi Twenten A-juniorijoukkuetta, kunnes siirtyi vuonna 2009 Twenten reservijoukkue Jong Twenten peräsimeen.


title: René Hake

text: Lokakuussa 2010 Hake jätti juniorivalmennuksen ja siirtyi FC Emmenin päävalmentajaksi. Hake valmensi Emmeniä kaksi kautta Eerste Divisiessä vailla suurempaa menestystä. Kauden 2011/12 jälkeen hän siirtyi FC Zwolleen Ron Jansin apuvalmentajaksi. Zwollessa Hake voitti Alankomaiden cupin mestaruuden kaudella 2013/14 ja oli finaalissa vuotta myöhemmin. Kolmen menestyskauden jälkeen Hake jätti seuran ja siirtyi FC Twenten apuvalmentajaksi.


title: René Hake

text: Elokuun lopussa 2015 Hake nousi Twenten päävalmentajaksi Alfred Schreuderin saatua potkut. Twente nousi Haken alaisuudessa pois putoamiskamppailusta ja sijoittui lopulta Eredivisiessä sijalle 13. Toukokuussa Alankomaiden jalkapalloliitto pudotti kuitenkin Twenten liigasta joukkueen talousvaikeuksien vuoksi. Kesäkuussa liitto hyväksyi Twenten valituksen ja joukkue sai pitää liigalisenssinsä. Päätöksen jälkeen Hake teki Twenten kanssa jatkosopimuksen.


title: René Hake

text: Hake sai potkut Twentestä lokakuussa 2017.


title: Shikinami (1929)

text: Shikinami () oli Keisarillisen Japanin laivaston Fubuki-luokan hävittäjä toisessa maailmansodassa.


title: Shikinami (1929)

text: Alus tilattiin Maizurun laivastontelakalta. Sen köli laskettiin 6. heinäkuuta 1928 ja alus laskettiin vesille 22. kesäkuuta 1929. Alus otettiin palvelukseen vielä saman vuoden lopulla 24. joulukuuta.


title: Shikinami (1929)

text: Alus upotettiin 12. syyskuuta 1944.


title: Kirkon alat

text: Kirkon alat ry on monialainen ammattiliitto, joka edustaa Suomen evankelis-luterilaisen kirkon, Suomen ortodoksisen kirkon sekä kristillisten järjestöjen ja helluntailiikkeen työntekijöitä. Liitto on perustettu 27.4.1957 ja jäseniä sillä on noin 7 000. Liitto on sopijaosapuoli edustamiensa alojen työehtosopimuksissa ja neuvottelee niistä Suomen evankelis-luterilaisen kirkon osalta Kirkon työmarkkinalaitoksen kanssa ja Suomen ortodoksisen kirkon sekä kristillisten järjestöjen osalta Palvelualojen työnantajat PALTA ry:n kanssa. Paikallisesta edunvalvonnasta vastaavat liiton kouluttamat luottamusmiehet, joita on sen edustamilla työpaikoilla noin 400. Kirkon alat toimii myös alueellisesti ja sen 21 aluetoimikuntaa järjestää koulutuksia ja tapahtumia ympäri Suomen. Liitto julkaisee Kirkon töissä -lehteä, joka ilmestyy neljä kertaa vuodessa. Kirkon alat ry on Toimihenkilökeskusjärjestö STTK:n jäsen.


title: Kirkon alat

text: Liitto koostuu 11 jäsenyhdistyksestä, jotka edustavat liiton eri työntekijäryhmiä. Jäsenyhdistyksiä ovat:


title: Avril Lavigne (albumi)

text: Avril Lavigne on kanadalaisen laulaja-lauluntekijä Avril Lavignen viides studioalbumi, joka julkaistiin Sony Music Entertainmentin kautta 1. marraskuuta 2013. Se debytoi Suomen virallisen listan sijalla 37.


title: Yūgiri (1930)

text: Yūgiri () oli Keisarillisen Japanin laivaston Fubuki-luokan hävittäjä toisessa maailmansodassa.


title: Yūgiri (1930)

text: Alus tilattiin Maizurun laivastontelakalta. Sen köli laskettiin 1. huhtikuuta 1929 ja alus laskettiin vesille 12. toukokuuta 1930. Alus otettiin palvelukseen vielä saman vuoden lopulla 3. joulukuuta.


title: Yūgiri (1930)

text: Alus upotettiin 25. marraskuuta 1943.


title: Oboro (1930)

text: Oboro () oli keisarillisen Japanin laivaston Fubuki-luokan hävittäjä toisessa maailmansodassa.


title: Oboro (1930)

text: Alus tilattiin Sasebon laivastontelakalta, missä köli laskettiin 29. marraskuuta 1929. Alus laskettiin vesille 8. marraskuuta 1930 ja otettiin palvelukseen 31. lokakuuta 1931.


title: Oboro (1930)

text: Alus upotettiin 16. lokakuuta 1942.


title: Ushio (1930)

text: Ushio () oli Keisarillisen Japanin laivaston Fubuki-luokan hävittäjä toisessa maailmansodassa.


title: Ushio (1930)

text: Alus tilattiin Uraga Dock Companyltä. Sen köli laskettiin 24. joulukuuta 1929 ja alus laskettiin vesille 17. marraskuuta 1930. Alus otettiin palvelukseen 14. marraskuuta 1931.


title: Ushio (1930)

text: Alus antautui 15. syyskuuta 1945 liittoutuneille ja se romutettiin 1948.


title: Mutsuki (1925)

text: Mutsuki () oli Keisarillisen Japanin laivaston Mutsuki-luokan hävittäjä toisessa maailmansodassa.


title: Mutsuki (1925)

text: Alus tilattiin Sasebon laivastontelakalta. Sen köli laskettiin 21. toukokuuta 1924 ja alus laskettiin vesille 23. heinäkuuta 1925. Alus otettiin palvelukseen 25. maaliskuuta 1926.


title: Mutsuki (1925)

text: Alus upotettiin 25. elokuuta 1942.


title: Kisaragi (1925)

text: Kisaragi (, "helmikuu") oli Keisarillisen Japanin laivaston Mutsuki-luokan hävittäjä toisessa maailmansodassa.


title: Kisaragi (1925)

text: Alus tilattiin Maizurun laivastontelakalta. Sen köli laskettiin 3. kesäkuuta 1924 ja alus laskettiin vesille 5. kesäkuuta 1925. Alus otettiin palvelukseen vielä saman vuoden lopulla 21. joulukuuta.


title: Kisaragi (1925)

text:
Alus lähti 29. marraskuuta 1941 4. laivaston 6. hävittäjälaivueen 30. hävittäjäviirikön, jonka muut alukset olivat "Mutsuki", "Yayoi" ja "Mochizuki", mukana Trukilta Kwajaleiniin, jonne se saapui 3. joulukuuta. Kwajaleinilta jatkettiin matkaa 8. joulukuuta Wakelle. Osastoon kuuluivat 30. hävittäjäviirikön lisäksi 18. risteilijäviirikkö, 29. hävittäjäviirikkö, kaksi kuljetusaluksiksi muutettua hävittäjää, sukellusveneiden emälaiva "Jingei", apuristeilijä "Kongomaru" ja kuljetusalus "Kinriymaru".
Alus tulitti Pealen ja Wilkesin saaria, mutta rannikkotykistön osuttua "Yayoihin" viirikkö vetäytyi. Ilmahyökkäysten ja rannikkotykistön tulen vuoksi maihinnousuosaston komentaja Kaijoka keskeytti maihinnousun ja määräsi osaston vetäytymään kauemmas. Yhdysvaltain merijalkaväen lentokoneiden hyökätessä 11. joulukuuta "Kisaragia" vastaan alukseen osui kello 05.37 pommi, joka tuhosi pääosan komentosillasta. Muutamaa minuuttia myöhemmin kello 05.42 alus upposi vieden mukanaan 156 miestä mukaan lukien aluksen päällikön Yoichiro Ogawan.


title: Stećak

text: Stećak on nimitys keskiaikaisille hautakiville, joita sijaitsee Bosnia ja Hertsegovinassa, Länsi-Montenegrossa, Länsi-Serbiassa ja Keski- ja Etelä-Kroatiassa. Ne on tavallisesti kaiverrettu kalkkikiveen. Stećakit valittiin UNESCOn maailmanperintöluetteloon vuonna 2016.


title: Manganoseeni

text: Manganoseeni eli bis(syklopentadienyyli)mangaani (CHMn) on metalloseeneihin kuuluva mangaanin organometalliyhdiste.


title: Manganoseeni

text: Manganoseeni on huoneenlämpötilassa kellanoranssia kiteistä ainetta. Yhdiste on ainoita ionirakenteisia metalloseeneja ja rakenne koostuu mangaani-ionien ja syklopentadienyyliligandien muodostamasta siksak-ketjusta. Jokainen mangaani-ioni on sitoutunut kahteen syklopentadienyyliligandiin, joiden haptisuus on 2 ja yhteen, jonka haptisuus on 3. Manganoseenilla on kaksi spintilaa: niin kutsuttu korkean spinin tila, jossa spin on 5/2 ja matalan spinin tila, jossa spin on 1/2. Näistä matalan spinin tila on stabiili 150–158 °C:n lämpötilaan asti, jolloin spintila muuttuu. Korkean spin-tilan manganoseeni on rakenteeltaan metalloseeneille tyypillisesti niin kutsuttu sandwich-yhdiste, ja mangaani-ioni on sitoutunut kahteen päällekkäin olevaan syklopentadienyyliligandiin. Tässä muodossa yhdiste on väriltään vaaleanpunaista. Manganoseeni on hyvin kosteus- ja ilmaherkkä kemikaali ja se voi olla pyroforista. Manganoseeni reagoi hiilimonoksidin kanssa siten, että toinen syklopentadienyyliligandeista korvautuu kolmella karbonyyliligandilla. Yhdiste on paramagneettista.


title: Manganoseeni

text: Manganoseenia voidaan valmistaa vedettömän mangaani(II)kloridin ja syklopentadienyylinatriumin välisellä reaktiolla. Liuottimena käytetään tetrahydrofuraania.


title: Yayoi (1925)

text: Yayoi () oli Keisarillisen Japanin laivaston Mutsuki-luokan hävittäjä toisessa maailmansodassa.


title: Yayoi (1925)

text: Alus tilattiin Uraga Dock Companyltä. Sen köli laskettiin 11. tammikuuta 1924 ja alus laskettiin vesille 11. heinäkuuta 1925. Alus otettiin palvelukseen 28. elokuuta 1926.


title: Yayoi (1925)

text: Alus upotettiin 11. syyskuuta 1942.


title: Mochizuki (1927)

text: Mochizuki () oli Keisarillisen Japanin laivaston Mutsuki-luokan hävittäjä toisessa maailmansodassa.